
NASANMCOAS 

ACHFRRA 

□ADPCUS 

Miembronan y ex miembronan di cuerpo policial di Aruba 
a celebra 23 ana di existencia e siman cu a pasa cu difer- 
ente encuentro y actividad deportivo. Despues cu cole- 
ganan policial a topa otro y tambe enfrenta coleganan di 
aigun otro departamento di gobierno nan a clausura e si¬ 
man di polis dialuna mainta cu un santo sacrificio di misa. 
E celebracion di clausura a tuma lugar na Misa di Brazil y 
pader Jairo Maduro a haci esaki treciendo e mensahe di 
Dios. Presente tabata Rudy Croes y Booshi Wever. Tambe 
aigun parlamentario y demas hefenan di diferente depar¬ 
tamento a duna acto di presencia. Despues di e celebra¬ 
cion e polisnan a bay marcha na San Nicolas y un grupo a 
haya tambe nan diploma for di Peter de Witte. 


DC6 HCBBSITAAnWAVl CBDdSESAIMTACRUZ 


Dialuna anochi a drenta informe 
di un atraco arma na Video One 
Santa Cruz, mesora a dirigi un 
patruya na e sitio. Na yegada di e 
patruya na e sitio a bin compro- 
nde cu 2 hoben di menos di 1,60 
meter a drenta cu mascarada bisti 
y arma cu un revolver y e otro cu 
cuchiu y a pidi pa placa, despues 
di esaki nan a coy e yabi di auto di 
un di e trahadornan y a huy den 
direccion di Piedra Plat. Un ultimo 
informe ta indica cu a logra haya e 
auto na Indian Rock Garden. 

Mike de Meza 

Vota pa partido MEP pa bo yiu bira un analfabeta 



MIKE de Meza, parlamenta- 
rio y candidato No 3 di AVP 
durante conferencia di prensa 
di su partido dilanti Colegio 
Arubano na San Nicolas a bin cu 
un ponencia masha fuerte mes 
dilanti pa describi e situacion 
deplorabel den cual nos ense- 
nansa ta na e momentonan aki: 
“Vota pa partido MEP pa bo yiu 
bira un analfabeta”.E ta bisa cu 
gobierno pa basta aha caba ta- 
bata sa cu Colegio Arubano ta- 
bata y ta ainda den un situacion 
deplorabel, a wordo informa 
dor di Volksfezondheid, DTI 
y Brandweer riba esaki, pero 
awe atrobe por mira un biaha 
mas e trato cu e comunidad 
di San Nicolas ta haya. Den e 
mesun cuadro aki el a menciona 
un caya na Lago Heights cu ta 
cera mas mas cu 5 luna caba, 
tambe Joe Laveist Sport Park 
cu den ultimo 8 ahanan ni un 


florin gobierno a hinca aden, 
caminda awe e scolnan cu ta 
habri mes na San Nicolas no por 
haci uso di e facilidad deportivo 
aki. Mescos el a menciona e ex 
edificio di DIMAS cu pa mas di 
un ana a bin ta purba di renove. 
Igualmente e Biblioteca Nacio- 
nal na San Nicolas cu a wordo 
neglisha pa 5 ana y despues 
durante su mantencion a wante 
cera pa 2 aha largo; Caya José 
Geerman ta un otro ehempel di 
e falta di atencion di e gobierno 
actual pa cu San Nicolas. 

Mike de Meza ta bisa cu esaki ta 
e gobierno cu tin cu bay cas pa- 
sobra no ta solamente e much- 
anan na scol ta wordo maltrata, 
pero tambe e comunidad di San 
Nicolas. “E ta un berguenza pa 
e hendenan di San Nicolas bisa 
cu nos tin un gobierno, pasobra 
nos no tin un gobierno. Ora ta 
toca San Nicolas, a neglisha e 


parti pariba di nos isla”. 

De Meza ta bisa cu e ta sigur cu 
pueblo di pariba lo rechaza e 
gobierno aki pa e trato cu nan 


a haya denultimo 8 ahanan. E 
ta conclui cu e por yega na dje 
ta cu e gobierno aki tin un odio 
pa San Nicolas, pasobra no tin 


un otro razon pa e hendenan 
aki den gobierno neglisha San 
Nicolas den e forma cu nan a 
haci. 


Ta parse cu yiunan di otro 
no tin e mesun derecho 
cu yiunan di minister 



MELVIN Tromp, candidato di partido AVP pa San Nicolas ta 
mustra riba e hecho cu Colegio Arubano San Nicolas ta un 
muestra di loke AVP a bin ta papia di dje: negligencia. Y esaki 
ta lo cual ta tipifica e mentalidad pober y micro di gobernan- 
tenan di MEP. 

AVP a yega di bisa na diferente ocasion cu e partido berde ta 
para pa defensa di pueblo Arubano y pueblo mester puntra su 
mes di e gobierno actual a traha na bienestar di pueblo. “Si nos 
ta para awe caminda cu un scol ta para den un estado deplorabel 
ta pasobra e minister no tin atencion pa ningun scol. E por a 
core traha un scol na bario di Noord, cu nos no tin nada contra 
dje. Pero esaki tabata practicamente pa premia su yiunan y otro 
yiunan aparentemente no tin e mesun derecho cu su yiunan. 
Nos ta kere cu esaki ta algo condenabel pasobra nos tur ta yiu 
di Dios, nos tur tin e mesun derecho di wordo sirbi pa cualkier 
gobernante”, segun Melvin Tromp a duna di conoce. 


Dor di falta di maneho pa cu ensenansa 
ta creando un generacion cu no lo realiza 
nan mes completamente 



ANDY Lee papiando riba ense- 
nansa a indica cu e negligencia 
cu gobierno tin pa cu esaki ta 
cay riba schouder di e mae- 
stronan di scol y hopi bes di e 
mayornan tambe. 

Por a mira scol a habri ayera 
y te cu siman pasa Lee a pa¬ 
pia cu diferente maestronan y 
cabezantenan di kleuterschool, 
materialnan no a yega ainda, lo 
cual kiermen cu a e maestronan 
di scol tin cu core busca y asina 
toch tin lagun tipo di material 
pa e alumnonan. 

Candidato No 4 riba lista di 
AVP a menciona cu Arubanita 
kleuterschool cerca di Colegio 
Arubano San Nicolas ya caba pa 
dos aha ta biba den un situacion 
hopi desagradabel caminda 
cada biaha ta kibra na e scol y 
awor cabezante di scol tur dia 
mester sali cu tur e materialnan 
di scol tur dia pa cas y siguiente 
dia hibanan scol back y asina 
evita cu nan ta wordo horta. 
Andy Lee ta indica cu e situa¬ 


cion den nos ensenansa ta falta 
asina tanto atencion y awor 
nos por mira con atras e ta bay. 
Generacion di Lee ora nan a 
lanta tabatin bon oportunidad, 
e scolnan tabata bon manteni 
y tabatin tur oportunidad pa 
progresa den bida mediante 


educacion y esaki ta loke awen- 
dia no ta ofreciendo nos yiunan 
ye futuro generacion. “Asina bo 
ta crea un generacion cu ta bay 
perdi, cu no ta realiza nan mes 
completamente pasobra nos no 
ta percura pa e oportunidadnan 
aki”. 

Situacion deplorabel di scolnan ta conoci for 
di hopi ana caba y gobierno no a haci nada 

Minister di Ensenansa no ta ni reuni cu directivanan di scol y sindicato di maestro mas 



RENE ‘Baba’ Herde, experto 
riba tereno di ensenansa y can- 
didato riba lista di AVP tambe 
tabata presente ayera mainta 
na e conferencia di prensa di e 
partido berde dilanti Colegio 
Arubano San Nicolas. 

El a indica cu den ultimo ananan 
gobierno no tabata reuni cu di¬ 
rectivanan di scol of sindicato di 
maestronan, es decir no tabatin 
oido pa nan grito di ayudo. Nan 
mester a deposita nan keho y 
reclamonan por escrito y eynan 
nan a keda drumi tambe. 
Dunando ehempel di esaki 
Baba a menciona cu no ta di 
awor cu hende sa cu Colegio 
Arubano San Nicolas y Maria 
College ta den mal estado, no 
ta awor a tende cu e dak mester 
wordo drecha y minister hasta 
a priminti na cuminsamento di 
vakantie cu e lo ta cla pa ora 


scol cuminsa atrobe, pero awe 
e ta mescos cu dia cu vakantie 
a cuminsa. Nada no a wordo 
haci pasobra ainda no tin con- 
tratista pe. 

Mas aleu el a bisa cu 8 aha pasa 
tabata conoci cu Maria College 
mester wordo drecha, mester a 
busca un lugar grandi pa pone 
tur e muchanan, “8 aha despues 
y 1.8 biyon florin y ainda Maria 
College ta den e situacion cu e 
ta y awe e solucion cu e gobier¬ 
no a haya ta pone 500 mucha cu 
nan maestronan den trailernan 
sin airco riba veid di voetbal pa 
haya les dos aha largo. Asina 
bo ta ruina un pais, asina bo ta 
ruina ensenansa. Awe mas cu 
nunca nos tin un cantidad di 
mucha cu ni ta bay scol pasobra 
no tin scol pa nan”. 

Segun e candidato di AVP no 


ta cuestion cu no tin placa sino 
cu simplemente gobierno a 
scohe pa duna friends & family 
e placa y neglisha ensenansa, 
laga muchanan riba caya en 
bes di ta na scol unda cu nan lo 
mester ta. 

Tambe el a conta cu el a wordo 
informa cu e scol di Madiki y 
esun di Sabana Basora ni papel 
di wc nan a haya y cu maestro¬ 
nan di scol mes a pone placa pa 
cumpra esaki. Ta danki na e re- 
sponsabilidad cu e maestronan 
tin pa cu e muchanan, nan ta 
bay scol bou di e condicionnan 
dificil y ta bisa cu nan ta bay 
haci nan hasta si nan mester 
duna les bou palo di kwihi. Pero 
tin caminda cu no por ricibi e 
muchanan pasobra no tin mas 
lugar. 

Rene Herde ta manda un men- 
sahe pa tur hende den nomber 


di AVP cu ta e unico partido cu 
por realmente Aruba y ense- 
nansa, “ensenansa ta bay fun- 
ciona atrobe, nos ta bay pone 
e muchanan na scol, nos ta bay 
percura pa edifcionan ta cla, nos 
ta bay percura pa tin material, 


nos ta bay percura pa tur mucha 
ta goza di e derecho sagrado di 
un educacion, di e posibilidad 
di construi un futuro pa nan 
mes y pa nan contribui cu nan 
pais, esey ta nos compromiso cu 
e pueblo aki”. 


Donny Rasmijn 


Awe studiantenan 
pa e falta di vision 


DONNY Rasmijn, candidato di 
partido AVP ta bisa cu lo cual 
nos ta wak ta pasando awendia 
den ensenansa y den diferente 
otro area ta un falta di vision. 
E ta indica cu tur politico cu ta 
drenta arena politico ta cum¬ 
insa papia cu nan tin vision y 


por a nota na 2001 y 2005 cu 
integrantenan di partido MEP 
tur tabata papia en grande cu 
nan tin hopi vision pa e pais aki. 

Pero lo cual ta pasando na hopi 
scol na Aruba, edificionan di 
gobierno, etc ta un muestra cu 


y maestronan ta sufriendo 
di nos gobernantenan 


e gobierno aki no tin vision, pa¬ 
sobra normalmente tin inspec- 
cionnan cu tin cu haci riba edi¬ 
ficionan, normalmente mester 
tin un mantencion preventivo. 
Lo cual cu tin awe pa e falta di 
vision ta cu e muchanan mester 
wordo dividi na diferente parti- 


nan manera ta e caso di Colegio 
Arubano San Nicolas unda cu ta 
haya cu un parti ta bay YMCA y 
otro Scol di Arte. E muchanan 
aki lo haya nan mes den un am- 
biente diferente cu lo afecta nan 
ritmo di estudio. Esaki tambe ta 
conta pa e maestronan. “Nos no 


por culpa ningun otro hende, 
nos tin cu culpa e personanan 
cu ta sinta eynan cu ta claim cu 
nan tin vision y keto bay nan a 
demostra den e 8 ananan aki cu 
nan no tin ni un pida di vision”, 
segun Donny Rasmijn ta duna 
di conoce. 

AWEMainta su Vision di Calidad vs e Realidad - Ana 1 / Edicion 44 


Calidad y e Derecho di Expresion 


SIMAN pasa diamars, e pa¬ 
gina dedica na Calidad versus 
e Realidad a trata cu nos pro- 
pio experiencia di servicio den 
varios establecimento den Caya 
Grandi na Aruba. Na redaccion 
di AWEmainta nos a haya varios 
reaccion. Un di nan a ser publica 
cu permiso di e persona. Riba e 
experiencia di nos lector cu ta 
biba na Hulanda y ta lesa nos 
corant via Internet, lo nos kier 
comenta. 

NOS no por compronde con 
empleadonan ta bira furioso 
y ta pleita of pusta boca cu 
otro dilanti un cliente. Nos di 
AWEmainta a keda babuca di 
e comentario aki y ta puntra ta 
con por ta posibel cu un hotel cu 
mester ta e ehempel den servi¬ 
cio y calidad y cu de paso ta cel- 
ebrando su 50 aha den turismo, 
net awor ta duna un muestra di 
calidad humano masha mahos. 


rant cu ta tuma esaki na serio y 
nan ta investiga tur loke ta bini 
afor di e “guest comment card” 
aki. E carta di comentario man¬ 
era esaki ta duna di compronde 
cu e cliente por expresa su opin¬ 
ion of hasta duna sugerencia. 
DEN calidad di empresa no ta 
importa cual herment bo ta usa 
pa duna comentario of opinion, 
pero tin varios forma. Bo tin 
comentario cu bo ta compila por 
escrito, pero tambe bo tin esun 
cu bo ta compila cu contacto 
personal. Tanto e expresion por 
escrito of pa medio di contacto 
personal ta encera e forma pa 
haci esaki. 

UN consumidor (cliente) no 
mester tin miedo di expresa. 
Mester sa cu ora bo keda keto 
bo tambe ta bira complice di 
un practica malo. Si un cliente 
ta convenci cu por di otro forma 
of por mehora, ta necesario pa 


Ora NO ta acepta expresion di cliente, 

E EMPRESA POR TA: 

1. sigui haci negoshi sin tin un idea si e ta haci bon negoshi 

2. neglisha asuntonan cu a largo por resulta malo 

3. perde tempo pa coregi fayonan cu por ta fatal 

4. draai sin factibilidad, pues asumiendo 

5. hopi laat den cambia pa mihor 

6. perde cliente cu ta di hopi valor 

7. perde placa mientras cu por evita esaki 

8. crea cliente malcontento sin ta na altura 


Ta con por ta posibel cu e dos 
empleadonan por pleita mahos 
y cu palabra mahos y insultante 
dilanti cliente. Anto e cliente 
ta un turista cu ta biba na Hu¬ 
landa, cu alavez ta un arubiano 
y ta compronde papiamento. Ta 
hopi dolor y berguenza esaki ta 
causa pa wak bo pais bay perdi 
pa individuonan sin escrupulo. 
Nos lo tin gana di sa kico Man¬ 
agement di Radisson ta haci den 
caso aki. 

NOS tema cu ta parti di calidad 
awe ta esun cu trata cu expre¬ 
sion di cliente. Den hopi hotel 
renombra ora bo sali despues 
di e estadia bo ta haya un “guest 
comment card”. 

TIN operacion di hotel y restau¬ 


e por expresa. Na e momento 
ora expresion ta ser reprimi of 
limita, e tin su efectonan riba 
calidad di cualkier producto. 
Nos kier ilustra aigun efecto 
cu por resulta fatal tanto pa e 
cliente como e empresa Ora un 
cliente kier expresa, nos mester 
dune e tempo, e herment pa 
medio di cual e por expresa y 
scucha sin bay den ofensiva of 
resentimento. 

UN dono di empresa mester 
sa cu e por scucha y saca su 
conclusion y sa tambe cu no ta 
tur ora e cliente tin razon. Tin 
cliente cu kier saca provecho di 
un situacion. E trato di cliente 
mester keda semper cu respet. 
Corda cu ora ta trata di hende, 


tur hende ta diferente y tin cu ta 
proyecta nan frustracion pafor. 
Importante ta pa keda calmo 
ora e cliente ta expresa. 

EXPRESION di un cliente 
tocante e producto ta keda 
importante. Ora un cliente ta 
papia ta pasobra e kier mira 
un cambio. Un hende cu tin 
contacto cu cliente mester tin 
hopi conocimento di hende. 
Pasobra den su contacto cu 
cliente e por sinti e honestidad 


berdad ta considera calidad den 
tur cos. Un hende cu ta aprecia 
calidad bo por conoce na su 
forma di actua y e no tin miedo 
di expresa. Su expresion ta sin- 
cero y cu respet y su expresion 
no ta den e forma di menasa 
ni di intimidacion. E cliente cu 
mas por afecta bo produccion 
ta esun cu ta keda sin expresa 
nada y ta bay for di bo empresa 
sin bisa nada, pero rond di dje e 
ta descurasha hendenan pa no 
usa bo producto of e ta boycotea 


Un cliente cu NO expresa ta: 

1. keda malo cu su mes 

2. sinti molestia 

3. permiti fayo den e produccion 

4. ta actua iresponsabel pa mehoracion di un producto 

5. ta yuda crea actonan cu ta carece di calidad 

6. ta indirectamente culpabel di kiebra di un empresa 

7. ta yuda crea mas cliente cu no ta satisfecho 

8. ta yuda crea negoshi nan mediocre 

9. tambe un complice di “mal-practice” 

10. carece di sentido di respet y honestidad cu produccion di 
un producto 

den su expresion. Un hende cu bo sin bo sa. Tene cuenta cu 
ta expresa desde su sinceridad ora ta papia di producto esaki 
no ta busca probecho personal ta produccion di servicio, mer- 
y hopi biaha ta un hende cu di cancia of informacion. Calidad 


y expresion ta bay man den man 
pa mehora produccion. Si bo 
cliente ta expresa cu bo mer- 
cancia no ta bon, scucha, puntra 
mas cliente, saca e conclusion y 
cambia bo mercancia pa mihor. 
Si bo cliente ta expresa cu bo 
servicio ta malo, puntra di con, 
busca di informa cerca mas cli¬ 
ente y mehora bo servicio. 

SI bo ta produci informacion y 
e cliente no ta satisfecho, busca 
di sa di con y tambe haci un 
sondeo mas grandi y mehora. 
Calidad kier men satisface bo 
cliente cu un produccion cu ta 
na su agrado, pero tambe kier 
men mehoracion continuo. 
Tene na cuenta si cu bo no por 
mehora algo mesora, un cam¬ 
bio masha chikito por haci su 
efecto. Tin un dicho cu ta bisa 
na Ingles “Never change a win- 
ning horse” y den e dicho aki tin 
algo di certeza tambe. Querido 
lector, expresion ta saludable, 
p’esey mes nos kier tende di bo 
tambe. 

NO tene miedo di expresa. 
Manda nos expresion tocante 
bo experiencia cu calidad via 
e-mail, telefon, fax y nos lo re- 
sponde na bo. Te otro siman. 



HOTLINE 

733-8477 


Di gicel 

Sikh Mas. Hamja Møs, 

Mike Eman a felicita 
Cuerpo Policial riba nan 
dia y a primiti di trese 
un cambio pa nan den un 
gobernacion nobo 


MIKE Eman, lider di partido AVP a 
felicita ayera Cuerpo Policial riba 
nan dia. AVP ta kere cu nos comu- 
nidad na e momentonan aki, mas 
cu nunca, ta wak den direccion di 
Cuerpo Policial pa haya e sentido 
di seguridad back y pa haya e am- 
biente cu nos tabata conoce antes 
na Aruba unda cu nos por cana cu 
tur confianza riba nos cayanan, nos 


por ta den nos casnan sigur. 
Cuerpo Policial semper a percura pa 
esaki sosode den un forma debido, 
pero lamentablemente den ultimo 
ananan pa falta di motivation, falta 
di recursonan y un compensacion 
husto, Cuerpo Policial a haya su 
mes den un crisis caminda cu por 
mira cu hopi di e oficinanan di polis 
no tin hopi material necesario, no 

tin e motivacion necesario. Pesey 
AVP den su plan Aruba A’riba a 
pone cu Cuerpo Policial lo bay 
conta cu un sosten husto di parti di 
un gobierno nobo, tanto pa lo cual 
ta trata e rechtspositie di miembro- 
nan di Cuerpo Policial, pero tambe 
pa lo cual ta trata e materialnan 
fisico cu nan mester y tambe e 
materialnan legislativo pa por haci 
investigacionnan cu mas libertad y 
cu mas sosten di leynan. 

Mike Eman a gradici Cuerpo Poli¬ 
cial, specialmente riba nan dia, pa 
e trabou grandi cu nan ta haciendo 
pa nos pais. 


Na tur 
ex-alumno y 
docente di Sint 
Augustinus 
College MULO 
-A/B 

Aha Escolar 
1968/1969 na Aruba 
y den exterior 

NA ocasion di ta recorda 40 
aniversario di e ana escolar, tur 
ex-alumno y docente di 
Sint Augustinus College 
M.U.L.O. - A/B ana escolar 
1968/1969 ta wordo cordial- 
mente invita na un reunion so¬ 
cial (Ban-Topa). E convocasion 
aki ta destina pa: Tur ex-alumno 
di klas 10-A (Frere Norbertus) y 
klas 10-B (Meneer Van Aert). E 
fecha tentativo pa e reunion so¬ 
cial aki ta 21 november 2009. 
Lugar y ora lo wordu anunciå 
despues. E ex-alumno y docen¬ 
tenan di ana escolar 
1968/1969 na Aruba cu tin con- 
tacto cu ex-alumno y docente¬ 
nan den exterior ta wordo cor- 
tesmente suplica pa transmiti e 
convocasion aki. Sea asina bon 
di avisa bo presencia of ausen- 
cia na e comishon organisador 
cu actualmente ta consisti di: 

1. Sherman Hosé, Papilon 1, 
Aruba tel: 585-5604 cel: 564- 
4676 

E-mail: shermanhose@hot- 
mail.com 

2. Carlos Albertus, Matadera 
3-H, Aruba tel: 587-7850 cel: 
594-5533 

E-mail: bpinterfaceaua@ 


Caya Ernesto Petronia 21 * 


582-1547 • Fax: 582-9877 


setarnet.aw 

Rene ‘Baba’ Herdé 

Falta di maestro di scol pero 

Minister ta duna maestro liber pa core campana 

Pa maestro di scol riba lista di MEP tin otro regia! 


“BO no por caba di compronde con 
e minister di ensehansay e partido 
di MEP aki tafunciona. Nan mester 
por ta wak kico ta sosode den 
ensehansa, cunato problema tin 
cu nan no ta atende, cuanto mucha 
tin cu no ta bai scol, cuanto scol 
ta den mal estado, cuanto mucha 
no ta bai scol pasobra mayornan 
no por paga e gastonan. Pero tog 
e minister y e partido MEP ta 


sigui cu nan abuso di poder den 
gobierno. Y tapueblo tin cu pagay 
carga e consecuencia!” Asina Rene 
‘Baba’ Herdé a splica referiendo 
nan desicionnan cu e minister di 
ensenansa y gobierno di MEP ta 
tumando. Rene Herdé, educador 
di profesion y number 16 riba lista 
di AVP, ta mustra riba e cantidad 
grandi di problemanan cu tin pa 
ana di scol nobo. Problemanan cu 


nos no tin mag di tin mas segun 
e. E ta menciona entre otro e 500 
alumnonan y nan maestronan di 
scol cu a pone riba veid di futbol 
na Washington den trailernan 
sin airco pa dos ana. E scolnan cu 
mester a nenga muchanan lugar 
of cu ana pasa a bisa alumnonan 
cu si nan keda sinta nan no por 
haya lugar na e scol caminda nan 
tabata. Muchanan cu a wordo kita 


di scol pa traha lugar pa otronan. 
Klasnan grandi den scolnan ba- 
sico y secundario. Material di scol 
cu falta y bukinan mucho caro. Y 
awor cu e scarcedad di maestro 
di scol y e cantidad di alumno sin 
scol, e minister ta dicidi di duna 
por lo menos un mamestro di scol 
liber pa core campana. E maestro 
di scol ta riba lista di MEP y man¬ 
era semper cu MEP, pa nan tin 



otro regia ta conta. 


Pueblo ta paga y pueblo ta carga 
consecuencia 

Tur cos cu gobierno haci ta pueblo 
ta paga pe. No e politiconan. 
Pero ora ta trata di mal maneho 
of abuso di poder manera den e 
caso aki, pueblo ta paga y carga e 
consecuencianan. E consecuen- 
cianan ta cu pueblo ta paga e 
maestro di scol su salario pa e 
core campana. Pueblo ta paga 
pa un otro maestro di scol tuma 
lugar di e maestro aki tanten cu e 
ta core campana. Y si no tin otro 
maestro di scol pa tuma e klas, 
e muchanan ta wordo parti riba 
e otro klasnan y e gruponan ta 
bira mas grandi, mientras cu e 
minister mes a bisa cu e kier haci e 
klasnan mas chikito. Rene Herdé: 
“Ora un hende tuma e decision di 
bai den politica , e mes tin cu carga 
e consecuencianan di su escogencia. 
No por pasa e consecuenciay gasto¬ 
nan pa nos comunidad. Pero ta net 
esey emaestro/politicoy e minister 
ta haci. Nan kier tur beneficio y 
posicion, pero ta laga pueblo paga 
pa esakinan. Si Bo kier wak con si 
mester actua, wak con politiconan 
di AVP ta hade. Nan ta tuma retiro 
di nanfuncion, cual kiera cu e ta, 
den gobierno of den sectorpriva. Of 
nan ta sigui traha y tuma nan di- 
anan di vakansi pa core campana. 
Pero nunca ta pasa e cuenta pa 
Pueblo. Carga Bo responsabilidad 
y sea honest! Ta di esey ta bai. Y 
politiconan di MEP tin problema 
pa carga responsabilidad y sea 
honesto cu Pueblo.” 


Tj\| JOLLEY 

^ ■ 1 HOLDING ARUBA N.V. 


JOB OPPORTUNITY 


Marketing Manager 


J olley Holding Aruba N. V., is a large well-established regional organization operating 
in Aruba, Curacao, Bonaire, St. Maarten and Antigua with a diversity of autonomous 
subsidiaries. On Aruba, J olley Holding is active in the automotive, Wholesale, retail 
and service fields through companies such asTopcar, Stern, Automotive Enterprises, 
Ultimate Automobiles, Arucar, DeWit & VanDorp Stores, Hertz Car Rental, El Louvre- 
Witec, BSL Laundry and Oranjestad Laundry. 

Asmall team of professionals under the leadership of the Managing Director supports 
these subsidiaries with specialized services from the Holding's Head Office such as 
Accounting, Autonomation, Human Resources and Marketing. 

For its Aruban operations, J olley Holding has a vacancy for a Marketing Manager. 
Which offers a challenging position within a dynamic, international working 
environment where there is strong emphasis on both teamwork and self-reliance. 

J olley Holding offers excellent compensation packages including secondary benefits 
such as a company car and a pension plan. 

The successful candidate must be highly effective in managing and providing 
in-house marketing, advertising and promotion services to the different internal 
clients and its diverse products. 

Reauirements are: 

• A bachelor’s (HBO) degree or equivalent education, working and 
comprehension level. 

• At least 3 years of experience in marketing and advertising 

• An assertive and innovative hands-on team player with good communication 
skiils who can lead marketing projects and processes in a variety of roles. 

• Independent autonomous worker and results oriented. 

• Ability to handle diversity in a structured manner. 

• Fluent in English and preferably also in Papiamento and Dutch. 

• Computer knowledge and experience with marketing and advertising 
software (Photoshop/Illustrator) 

Contact Information 

For confidential consideration piease send letter of application together with your 
curriculum vitae within 4 days to, or for information contact: 

Mrs. Ica J ones, HR manager at J olley Holding at Croesstraat 3, Oranjestad, 

Aruba (or send an email at ica.jones@jolleyholding.com). 

For more information call (+297) 588 9644. 

A psychological test and past employer background check are part of our recruiting 
process. All information will be treated with the utmost confidentiality and 
discretion. 















AWEMainta.com I Diamars 18 di Augustus 2009 


Local I 7 


Senora a dal su cabez na 
windshield den accident 
pa falta di preferencia 


DIADOMINGO atardi adren- 
ta informe di un accidente cu 
persona herida na altura di ex- 
deposito di Wimco na Dakota. 
Mesora a dirigi tanto polis 
como ambulans na e sitio. Na 
yegada di e patruya ya caba e 
victima, un senora cu tabata 
sinta na banda di e chofer cu no 
a duna preferencia y a bay dal 
su cabes na e windshield, ta¬ 
bata den e ambulans cla pa bay 
hospital. Polis a tuma nota di tur detayes di e accidente aki. 




Truck di sushi ta ranca wata y dobla tubo 




DIALUNA mainta a drenta 
informe di cu un truck di 
piki sushi lo a ranca waya cu 
tabata sostene e palo di luz y 
a ranca esaki di tal forma cu 
ela ranca e tubo mes y doble. 
Polis di trafico a presenta na 
e sitio y a traha e rapport di e 
sucedido. 




Dia 20 te cu 22 di augustus nos lo tin 


presencia di 


Di 


ior 


su make up artist 
den tienda 


Ora di consulta ta di 10.00 te cu 6.00 di atardi. 


Por jama AN N A Arends pa Schedule un consulta na 582-2602. 

E artista su nomber ta Edgar Viloria 


ARUBA TRADING COMPANY 



Retail Store Caya Betico Croes 

Clausura di Celebracion di Siman di Polis 


MIEMBRONAN y exmiembro- 
nan di cuerpo policial di Aruba 
a celebra 23 ana di existencia e 
siman cu a pasa cu diferente en- 
cuentro y actividad deportivo. 

Despues cu coleganan policial 
a topa otro y tambe enfrenta 
coleganan di aigun otro de- 
partamento di gobierno nan 
a clausura e siman di polis 
dialuna mainta cu un santo sac- 
rificio di misa. E celebracion di 


clausura a tuma lugar na Misa 
di Brazil y pader Jairo Maduro 
a haci esaki treciendo e men- 
sahe di Dios. Presente tabata 
Rudy Croes y Booshi Wever. 
Tambe aigun parlamentario 
y demas hefenan di diferente 
departamento a duna acto di 
presencia. Despues di e celebra¬ 
cion e polisnan a bay marcha na 
San Nicolas y un grupo a haya 
tambe nan diploma for di Peter 
de Witte. 
















































AWEMainta.com I Diamars 18 di Augustus 2009 


Local I 9 


De Palm Island tabata anfitrion di un 


bruid unico riba beach 


KENN Moris y Carina van 
Laeken, di Antwerpen, Belgica, 
hospedando na Divi Mega Re¬ 
sort, ya tin 9 ana hunto como 
un pareha. 

Ora cu nan a dicidi pa casa, 
nan a bai di acuerdo pa casa 
na Aruba. 

Kenn su mayornan, bishitante- 
nan di nos isla pa hopi tempo - 5 
ana - semper hospedando na 
Costa Linda, a inspira e decision 
aventuroso aki. 

Mama y tata Sr. & Sra. Moris a 
sera un amistad cu Peter Bal¬ 
liere y Werner Vennen, e cono- 
cido restaurateurnan, tambe 
procedente di Belgica, como 
tambe un cantidad di profe- 
sional di hospitalidad bibando y 
trahando akinan, cual a crea un 
circulo excelente di miembro di 
famia y amigo, entusiastico pa 
e idea excelente. 


Yana 15, Rani 12, y morocho- 
nan Lara y Zita, 4, naturalmente 
tabata hopi contento cu nan 
rol como bunita “flower giris.” 
E grupo di bruid a yega na Port 
De Palm cu e Kuku Kunucu 
Party Bus, y a cruza e canal 
rapidamente pa yega na e cer¬ 
emonia riba beach cu e pastor 
local Jeffrey, kende a guia e 
ceremonia di bruid. 

Empleado di De Palm Island, 
Myriam, y Juliette di Taste of 
Belgium catering, a percura 
pa e evento cana suave cu un 
bunita appel tart en ves di un 
bolo di bruid. 

E fiesta di bruid unico y inusual 
e ora ey a disfruta di un lunch 
priva na e restaurant, y a keda 
pa e resto di dia riba e beach, 
disfrutando di e parke acuatico 
dibertido despues di e bruid. 

Parlamentario drs. R.A. (Andy) Lee 

Ensenansa mester bolbe bira e fundeshi di nos sociedad 

Cu mas enfoke riba loke nos kier logra 



DURANTE ultimo 8 ananan nos sector 
di ensenansa, cu ta asina fundamental 
pa desaroyo di nos pais a wordo neglisha 
completamente door di Gabinete Odu- 
ber y e minister encarga, sra. Marisol 
Lopez-Tromp. E minister aki a prefera 
di duna prioridad na asuntonan dudoso 
y cuestionabel manera partimento di 
tereno pa privilegiadonan y trahamento 
di brug pa cas di Madushi. 
Desaroyonan, problemanan y retonan 
riba tereno di ensenansa no tabatin su 
atencion. Nos schoolnan falta di mate- 
rial y tin scarcedad di maestro. Mayoria 
di nos schoolnan ta sobrepobla y edifi- 


cionan a literalmente cuminsa cay den 
otro pa falta di mantencion. Hasta tin 
school cu mester a cera pa e motibo 
aki. Ademas, hopi alumno y maestro ta 
demotiva, e “slaagpercentage” di spe¬ 
cialmente HAVO y VWO ta mucho abao 
y nos tin un problema creciente di “drop¬ 
outs”. Esakinan ta djis aigun ehempel cu 
ta ilustra e deterioro den nos ensenansa 
y ta mustra tambe cu ensenansa no tin 
prioridad di e gobierno actual. 

Un di e problemanan mas grandi den nos 
sistema di ensenansa ta cu nos a perde 
enfoke, den sentido cu nos a perde for di 
bistå kico realmente ta importante y kico 
realmente nos kier logra cu ensenansa. 
Aunke nos sistema di ensenansa ta un 
vehiculo pa logra diferente meta riba 
diferente nivel, na e momentonan aki e 
enfoke mester ta principalmente riba e 
siguiente metanan. 

Formacion di nos muchanan y hobennan 
den ciudadanonan ehemplar. Durante 
ultimo ananan mas y mas nos pais ta 
wordo confronta cu un decadencia den 
norma y valornan. Esaki na su turno a 
conduci na un gran cantidad di prob¬ 
lema social (manera discriminacion, 
drogadiccion y criminalidad). Banda di 
traspaso di conocimento, nos ensenansa 
lo mester pone mas enfasis riba traspaso 
di norma y valornan positivo, manera 


traha duro, no haci dano na otro, respeta 
ley, disciplina, respet, solidaridad, igual- 
dad, tolerancia, amabilidad, integridad, 
sinceridad, patriotismo, cooperacion 
y union. Mediante fortificacion di e 
norma y valornan aki nos ensenansa por 
yuda forma bon ciudadanonan y asina 
contribui na un sociedad mas sano y 
harmonioso. 

Saca e maximo potencial for di cada mu- 
cha y hoben. Cada studiante ta unico y 
diferente pa loke ta aspectonan manera 
inteligencia, caracter, comportacion, 
talento, interes y ambicion. Nos sistema 
mester tene cuenta cu e diversidad aki 
y saca e maximo for di cada studiante, 
desde kleuterschool te cu universidad. 
Un acercamento mas individualisa, na 
unda ta duna cada studiante e atencion 
y guia cu e tin mester, ta imperativo pa 
logre. 

Contribui na mehoracion di calidad di 
bida. Por lo general si un persona lanta 
como mucha den un famia di menos 
recurso y cu mayornan cu no ta balora 
e importancia di educacion, e chens ta 
grandi cu e persona aki como adulto lo 
logra un nivel di estudio relativamente 
abou, pa cual ta dificil pa e por supera 
su mes di e situacion cu el a lanta aden. 
Nos sistema di ensenansa no solamente 
mester brinda e mucha e oportunidad pa 


kibra e patronchi aki, pero mas impor¬ 
tante ainda, e mester motiva y stimula 
e mucha pa hacie. Un bon educacion ta 
un escogencia individual, pero tambe 
uno collectivo. Den e cuadro aki e may¬ 
ornan y esnan rond di un mucha mester 
asumi nan responsabilidad y percura pa 
inculca for di chikito caba e importancia 
di sinamento y school cerca e mucha. 
Ta na Gobierno pa mantene e calidad 
di educacion na un nivel halto, y pa 
percura pa accesibilidad na educacion 
pa tur ciudadano. 

Percura pa tanto hobennan como tambe 
adultonan haya e conocimento, abili- 
dadnan y capacidadnan cu ta cumpli cu 
e demanda y exigencianan riba mercado 
laboral. Di e forma aki ensenansa ta yuda 
combati desempleo, limita importacion 
di trahadornan for di exterior y contribui 
na aumento di productividad laboral, y 
pues na un economia mas competitivo. 
E punto aki ta confirma cu un bon coor- 
dinacion entre e sectornan di labor y di 
ensenansa ta strictamente necesario. 

E 4 metanan aki mester bira ingrediente 
principal den e vision y maneho nobo 
pa sector di ensenansa. Y for di e vision 
aki mester sali accionnan y proyectonan 
concreto pa mehora e calidad y rendi- 
mento di nos ensenansa na beneficio di 
henter nos comunidad. 



BO TA KEDA CORDIALMENTE INV1TA PA 


FECHA: 
LUGAR: 
ORA: 
ORADOR: 
TOP1CO: 


Diamars 18 Augustus, 2009 
Soul City San Nicolaas 
7:30 p.m. -10:00 p.m. 
Oscar Vidal 


SEMINARIO 


entrada gratis 


Tai C 


Ml SALUD Ml FUTURO 

VISSER 


WINE AND CHEESE FREE 


"S"586 6019 |® www.richardvisser.org 


Noord 45, Aruba 

Hasta den magazijn 
di Cuerpo Policial 
ladronnan ta horta 



DIALUNA mainta tempran a drenta informe cu ladronnan a 
kibra drenta den e magazijn di Cuerpo Policial den Oranjestad. 
Ladronnan a logra bay cu un radio cu un di e trahadornan ta usa 
pa tende musica y noticia. E ladronnan a forza un bentana pa a 
drenta den e lugar. Investigacion lo determina kico otro nan lo 
por a bay cune y kende ta e ladron. 


Tiramento na Blue Village 



DIALUNA madruga a drenta 
informe cu tabata tin un caso 
di tiramento a tuma lugar na 
Blue Village na Cunuco Abao, 
mesora a dirigi patruyanan 
na e sitio. Na yegada di e pa- 
truya nan a ser informa cu un 
auto cu aigun hoben a move 
bay for di e sitio caba, entre 
e hobennan aki un di nan a 
basha bala pa loco. Afortu- 


nadamente ningun hende a 
resulta herida. Despues di a 
papia cu varios hende, polis 
a nota un auto sospechoso 
bandonando e sitio, mesora 
nan a bay su tras. E agentenan 
a logra di para e auto pero no 
a haya nada den dje. Ora cu 
polis a regresa nan a haya in- 
formacion cu ta un hoben naci 
na Corsow di inicial R.A. lo ta 


esun cu a los varios tiro. Mas 
lat den madruga polis a logra 
captura un di e sospechosonan 
cu tabata envolvi den e tira¬ 
mento na e lugar ya menciona. 
Polis a detene e sospechoso y 
a confisca e vehiculo cu a ser 
usa ora di huy. Polis ta den 
alerta pa detencion di e otro 
sospechosonan cu na cualkier 
momento lo keda deteni. 

Pyongyang den alerta militar pa 
maniobranan di Sur Corea y Merca 


SEOUL - Nor Corea a pone 
su mas di un miyon soldad 
den alerta pa inicio di e mani¬ 
obranan militar conhunto en¬ 
tre Merca y Sur Corea, cu nan 


ta considera un preparacion 
pa invasion. Asina e agencia 
Yonhap a informa. 

E regimen di Pyongyang a laga 
sa den un comunicado cu nan a 


pone nan 1.2 miyon soldadnan 
den “alerta special” y cu nan 
lo actua pa cualkier intento 
di invasion pa parti di Seoul 
y su aliado, un advertencia 



\ 

Sensational 
Summer Spree 

ofPrizes 



Stella Geerman 

Afl 3000,- 

Juan Krozendijk 

Afl 2000,- 

Victorcito Orman 

Afl 1000,- 

Saskia Jacopucci 

Afl 500,- 

Elsje Podirono 

Afl 250,- 

Petronilia Henriquez 

Afl 250,- 

Martha Zea 

Afl 250,- 

José Suarez 

Afl 250,- 


pabien 


mas 

siguiente sorteo lo tuma lugar dia 20 di Augustus, 2009 na Crystal Casino 

CRYSTAL & SEAPORT 

CASINOS 



cu semper ta wordo duna na 
inicio di un maniobra militar 
conhunto di e tipo aki. 

“Nos lo actua cu tur nos me- 
dionan defensivo y ofensivo, 
incluyendo nos persuasion 
nuclear”, un oficial militar 
Norcoreano a bisa ayera na 
television estatal. 

Den e maniobranan regu- 
lar, cu a cuminsa ayera y ta 
finaliza dia 27 di augustus, 
lo participa 56.000 soldad 
Surcoreano y 10.000 militar 
Mericano, den cual nan ta re- 
alisa un ehercicio defensivo cu 
ta simula un guera hipotetico 
cu Nor Corea. 

E simulacro ta concentra 
riba entrenamento di tec- 
nica pa contraresta ciberat- 
ake, despues cu na juli ultimo 
paginanan web estatal di Sur 
Corea a registra atakenan 
informatico, di cual Seoul a 
responsabiliza Nor Corea. 

E ehercicionan militar ta tuma 
lugar anualmente desde 1975 
y ta simula un guera hipotetico 
cu Nor Corea. 

E dos Coreanan tecnicamente 
ta sigui den guera desde cu 
e conflicto militar cu nan a 
enfrenta entre 1950 y 1953 a 
caba cu firma di un armisticio 
y no di un tratado di paz. 

E peninsula Coreano ta un di 
e zonanan mas militariza di 
mundo, cu un miyon di soldad 
di Nor Corea, 655.000 di Sur 
Corea y otro 28.500 militar 
Mericano staciona den terito- 
rio di nan aliado Surcoreano 
desde fin di e guera ya men- 
ciona. 



Tel: 583-1400 
Fax: 583-1444 

Alcalde di Milwaukee herida despues di atake cu tubo 


E alcalde di Milwaukee, Tom 
Barrett, a pasa diadomingo den 
hospital después cu un persona 
a ataquDe cu un garoti di metal 
ora e tabata sali cu su famia di e 
Feria Estatal di Wisconsin. 
Barrett tabata den condicion 
stabil diadomingo den un hos¬ 
pital local, na unda e’la yega 
diasabra anochi conciente y 
papiando, e’la bisa polis di Mil¬ 


waukee den un comunicado. 
E no a duna mas detaye y un 
vocero policial a bisa cu e no tin 
mas informacion. 

Polis a bisa cu Barrett a scucha 
un muher cu tabata pidi auxilio 
ora e tabata sali di e feria, den 
e ciudad West Allis, na como 6 
miya best di Milwaukee. 
Barrett tabata yamando e ser- 
vicio di emergencia di polis ora 
e persona cu tabata atacando 


e muher a bira contra dje y a 
cuminsa dal’e cu e tubo. 

E sospechoso a hui despues, 
autoridadnan a laga sa, y no a 
bisa si e atacante tabata homber 
of muher. 

E muher no a resulta herida 
y polis ainda tabata busca e 
agresor, cu tin un record di 
aresto, e fuentenan a agrega. 
Nan no a duna mas detaye dia¬ 
domingo. 



CENTRALE BANK VAN ARUBA 

The Centrale Bank van Aruba ("the CBA") is an autonomous entity responsible for the stability of the value of the 
Aruban florin. It pursues a number of objectives arising from the statutory tasks as laid down in the Central Bank 
Ordinance and other legislation, which include, amongst others, monetary stability, soundness of the financial sector, 
and a reliable and efficient payment system. 

The Information Systems Department is mainly responsible for managing and operating the entire Information 
Technology and Communications (ICT) infrastracture and to assure the continuity of electronic data processing 
capabilities. Supports users and departments with all aspects of technology and automation, and uses current and new 
technologies as an enabler to support the overall business objectives. 

The Facilities Department is responsible for the maintenance of the budding and land, negotiating and managing 
service contracts, procurement, Office equipment, Utilities, vehicles, and new development projects. Is involved in the 
strategic planning and day-to-day operations in relation to premises. 

The CBA has a vacancy for a: 

MANAGER INFORMATION SYSTEMS AND FACILITIES 

Job description 

The Manager Information Systems and Facilities (MISF) reports directly to the Executive Director responsible for 
Information Technology (IT) and Facilities. His/her task is to assure availability, continuity and integrity of the entire 
ICT infrastructure at the CBA. This includes the management of hardware, software, networking and data communica- 
tion components currently in place at the CBA. In addition, he/she is responsible for the planning, acquisition, 
deployment and maintenance of IT and IT-related projects, advising on issues concerning IT in general, and designing, 
implementing and maintaining an overall IT strategy and policy. 

The MISF liaises with all the business units in order to ensure that their business processes are being efficiently 
supported by the IT platform. He/she is responsible for managing the Information Systems department and its staff, 
advise, develop and execute short and long-term IT plans, budgets and ensuring compliance with the IT policies and 
procedures established by the Executive Committee. 

The MISF is also responsible for management of the Facilities department and its staff, advise, development and 
execution of short- and long-term maintenance plans for buddings, land, and equipment, preparing and monitoring 
budgets, project management, supervising and coordinating of (sub) contractors. He/she coordinates the operational 
aspects of the property in a manner which adequately protects and maintains the facilities. 

Profile 

He/she is required to have a master’s degree in information technology or computer science, should hold one or more 
accepted accreditations to show that he/she is knowledgeable in the field of ICT, e.g. ITIL, MCP from Microsoft or 
CGEIT from ISACA, and have at least 5 years of relevant work experience in a senior position. He/she should have 
ampie experience with managing ICT infrastructure, hardware and software, as well as contract and vendor negotiation 
and project management, and have a strong knowledge and a solid understanding of banking technologies and 
requirements (including banking applications, SWIFT and clearing technologies). He/she possesses IT skiils matched 
with insight across all facets of the information technology arena, and is familiar with business process automation tools 
and methodologies. He/she must be an articulated and persuasive person, who is able to communicate technology- 
related concepts to both technical and non-technical staff. In addition, he/she should have relevant work experience 
with facilities management. 

He/she should be able to work independently as well as in a team. Furthermore, he/she should have excellent command 
of Papiamento, Dutch and English, both verbally and in writing, and must be result-oriented, dispose of organizational 
and problem-solving abilities and be able to deal effectively with stressful situations. 

Conditions of employment 

Besides an adequate salary, the CBA offers good secondary benefits, such as the participation in a collective pension 
plan. 

Written reactions, including curriculum vitae and relevant references, should be sent within two weeks from date to the 
President of the Centrale Bank van Aruba, J.E. Irausquin Boulevard 8, Oranjestad, Aruba. 

A psychological test as well as a pre-employment screening may be part of the selection procedure. 

For further information piease contact Mrs. Marcia Hart-Dijkhoff, HR Deputy Manager, telephone: +297 525-2122 or 
email: c.m.m.hart-dijkhoff@cbaruba.org 



Alcalde di Millwaukee, Tom Barrett 


Curpa di Jackson ta 
sigui congela 



MIENTRAS cu e incertidumbre ta sigui riba unda e restonan 
di e ‘Rey di Pop’ lo reposa finalmente, su curpa ta sigui conserva 
den un freezer. 

Casi dos luna despues di su morto, Michael Jackson ainda no por 
descansa na paz. Pues, aunke ya siete siman a pasa, ainda no a 
informa publicamente na unda su restonan lo wordo dera. 
Mientras esey ta pasando, e ‘Rey del Pop’ ta sigui congela den un 
freezer di e santana Forest Lawn, na Hollywood Hilis. 

E portal TMZ, e sitio caminda morto di e cantante a wordo pub- 
lica dia 25 di juni ultimo, a keda encarga pa sigura cu e cadaver 
di Jackson lo keda congela te ora dicidi unda su entiero lo tuma 
lugar, segun varios fuente cu a wordo consulta. 

Mientras su mama, Katherine Jackson, regularmente ta bishita 
su graf provisional, Jermaine Jackson, e ruman homber mayor di 
Michael, kier der’e na Neverland, e rancho di Jackson ubica na 
como 150 kilometer noordoost di Los Angeles. 

Sin embargo, segun TMZ, e resto di famia Jackson ta indigna cu 
e idea ey, ya cu Jackson no tabata kier sa nada di e propiedad ey 
despues di e escandalo cu e’la pasa aden cu e huicio cu e’la enfrenta 
pa supuesto abuso di menor. 

Joe Jackson, e tata di e ‘Rey di Pop’ a bisa cu e lo tin gana di dera 
su yiu na Las Vegas. 

Venezuela ta busca mas alianza na Rusia 



UN delegacion Venezolano 
lidera pa vicepresidente Ramon 
Carrizales a reuni na Moscu 
cu autoridadnan Ruso pa crea 
mas acuerdo di cooperacion 
energetico y militar. Presidente 
Hugo Chåvez a bisa cu e lo 
viaha pa e pais ey pa busca mas 
alianza. 

Despues di e reunionnan cu 
e mision Venezolano, e vice 
prome ministro ruso, Igor 
Sechin, a bisa cu su pais ta dis- 
puesto pa reforza su relacion 
cu Chåvez. 

“E presidente di Venezuela ta 
un di e principal actornan di 
politica intemacional. E tin un 
personalidad fuerte y ta un gran 
amigo di Rusia”, e’la bisa. 

E propio Chåvez a bisa cu e lo 
viaha pa Rusia dentro di un 
luna pa fortifica e relacion di 
cooperacion bilateral. Tambe 
e’la bisa cu proximamente e lo 
bishita Libia y Bielorus. 


Segun e mandatario a bisa den 
un reunion, pa Venezuela awor 
ta mas importante cu nunca pa 
fortalece su relacion cu pais- 
nan manera Rusia, pa evita cu 
su revolucion Bolivariano ta 
sufri atakenan di potencianan 
stranhero. 

“Awor”, ora Venezuela ta “den 
bistå di e imperio”, “tin rasonan 
di hopi mas peso pa acelera 
e plannan di cooperacion cu 
e paisnan aliado strategica- 
mente”, Chåvez a bisa. Pa aigun 
analista, e intento aki di estre- 
cha lazonan entre ambos pais, 
lo por sirbi Venezuela pa lanza 
un mensaje: e ta dispuesto pa 
duna Rusia un presencia militar 
mas grandi na América Latina. 
Manera e editor di BBC pa 
América Latina, Emilio San 
Pedro, a recorda, e acercamen- 
tonan aki ta tuma lugar na un 
momento cu e pais bisina Co¬ 


lombia ta prepara pa permiti 
Merca haci uso di aigun di su 
basenan militar. 

Na juni ultimo, e gobiernonan 
di Rusia y Venezuela a firma 
un acuerdo pa crea un banco 
cu fondo di e dos paisnan pa 
financia proyectonan di inver¬ 


sion conhunto. 

E relacionan entre Rusia y 
Venezuela a bin ta intensifica 
durante presidencia di Hugo 
Chåvez pa un variedad di factor, 
e coresponsal di BBC Mundo 
na Venezuela, Yolanda Valery, 
a splica. 

Un interes renoba di Moscu pa 


e region Latinoamericano, im¬ 
pulsa aigun ana pasa pa e actual 
prome ministro Vladimir Putin, 
combina cu e distanciamento 
entre Caracas y Washington - 
cu a yega su punto culminante 
durante presidencia di George 
W. Bush - a contribui na e ca- 
minda di acercamento. 


Miss Panama a gana cu trahe tipico di diabel 


Bisti na 'diabel' Miss Panama ta gana premio di trahe tipico 

E premio pa mehor trahe tipico den e certamen Miss Universo 
2009 a bay pa Diana Bronce cu su representacion di e personahe 
“Diablico Sucio”. Su Victoria a bin memey di e polemica cu a surgi 
na Bolivia pa uso di e trahe tipico di ‘La Diablada’ pa parti di e 
representante Peruano na Miss Universo. Bolivia ta insisti cu ‘La 
Diablada’ ta un baile tipico nacional y a acusa Peru di apodera di 
esaki. En cambio Peru ta sostene cu ‘La Diablada’ ta algo propio 
di los andes. 

A pesar di e dilema aki, tabata un trahe di ‘diabio’ cu a triunfa. 

E ganadora a haya un piedra di rubi, un trofeo den forma di pu- 
run, un certificado pa un estadia di siete dia na hotel Sheraton di 
Bahamas y un macuto cu un variedad di producto di beyeza. 
Miss Nicaragua y Miss Ecuador a bay cu e di dos y e di tres lugar, 
respectivamente. 

Forzanan di Merca a nenga di a participa 

den golpi na Honduras 


FORZANAN Mericano a bisa 
diadomingo ultimo cu nan 
unidadnan militar na Hon¬ 
duras no a participa y incluso 
no tabata na altura mes di e 
vuelo cu a hiba e presidente 
destitui, Manuel Zelaya, den 
exilio durente e golpi di estado 
den e pais. 

Zelaya a bisa cu e avion mili¬ 
tar Hondureno cu a hib’e 
Costa Rica dia 28 di juni a 
baha pa tuma combustibel 
na Soto Cano, un base aereo 
di Honduras den cual tin 600 
militar Mericano staciona, 
incluyendo soldad, marino 
y piloto, cu ta participa den 
operativonan antinarcotico y 
otro misionnan na America 
Central. 

E forzanan Mericano na Soto 
Cano “no tabata involucra den 
e vuelo cu a hiba presidente 
Zelaya pa Costa Rica dia 28 
di juni”, segun Robert Appin, 
vocero di Comando Sur, a laga 
sa den un email pa The As¬ 


sociated Press. E tropanan di 
Merca “no tabata na altura ni 
a participa den e decisionnan 
tuma pa e avion baha, tuma 
combustibel y lanta vuelo”. 
Appin a bisa cu e tropanan 
Mericano na Soto Cano ya no 
ta efectua ehercicio conhunto 
cu militarnan Hondureno 
desde e golpi di estado. 
Gobierno di presidente Meri¬ 
cano, Barack Obama, a cance- 
la miyones di dolar na ayudo 
destina pa e forzanan Hondu- 
reno y su poblacion, den un 
esfuerzo pa presiona e pais 
cu e meta pa Zelaya bolbe na 
poder. 

Por lo pronto, Washington a 
dicidi pa no bay mas leu, y no 
a impone sancion comercial 
cu lo por afecta economia di 
Honduras fuertemente, ya cu 
esaki ta depende hopi riba su 
exportacionnan pa Merca. 
Durante un bishita na Brasil 
siman pasa, Zelaya a papia 
di e parada cu e avion a haci 


na Soto Cano, conoci tambe 
como Palmerola, y a expresa 
su sospecho di cu Merca ta¬ 
bata complice den e golpi di 
estado, aunke e’la bisa cu e 
no ta kere cu funcioanrionan 
halto di e gobierno di Oabama 
lo ta involucra. 

Patricia Valle, cu a fungi como 
vice canciyer den e gobierno 
di Zelaya, a reitera e sospecho 
aki diasabra ultimo, aunke e 
no a duna prueba di cu per¬ 
sonal Mericano den e base lo 
a actua cu oficialnan militar 
Hondureno den e avion ni cu 
nan lo tabata na altura cu Ze¬ 
laya tabat’abordo. E’la bisa cu 
e mandatario no a desembarca 
di e avion durante e escala. 
Fred Lash, vocero di Depar- 
tamento di Estado, a bisa na 
Washington como contesta 
riba henter e asunto aki ta cu 
e “base aereo Soto Cano na 
Honduras ta un base militar 
Hondureno bao control di 
autoridadnan militar Hon¬ 



dureno. Merca no a wordo 
informa adelanta di e uso di 
e base aereo Soto Cano como 


un parada pa tuma combusti¬ 
bel di e avion cu a transporta 
presidente Zelaya pa exilio”. 


Fiesta di aniversario di culto Santa 

Muerte na Mexico 



MÉXICO - Iglesia Mexicano di 
Santa Muerte, cu ta pretende 
di tin 5 miyon fiel den mundo, 
ayera a celebra e di siete aniver¬ 
sario di e culto cu no ta wordo 
reconoci ni pa Vaticano ni pa 
Gobierno Mexicano, cu misa, 
bautizo, confirmacion, prome 
comunion y bruid. 

Den su misa principal, ubica den 
centro di e Capital Mexicano, 
decena di fiel di e religion cris- 
tian cu ta adora Santa Muerte 
a reuni; un muher blanco, cu 
semblante fini, y cabey largo, 
tabata representa un skelet. 
Durante e dia e “arzobispo 
primado” di e Iglesia di Santa 
Muerte, David Romo, a haci 
un yamada na e fielnan pa 
fortalece nan fe pa enfrenta e 


citicanan. 

“Tin biaha nan ta trata nos bon, 
tin biaha nan ta trata nos malo, 
mas biaha malo”, Romo a bisa 
durante su predicashi. Oficial- 
mente su congregacion yama 
Iglesia Catolico Tradicional 
Mex-USA. 

Candelaber cu appel riba nan, 
fielnan tatua cu imagen di “e 
Santa”, ofrendanan floral y 
mariachi cu a canta “Las Ma- 
nanitas” a deleita e atardi. 
Romo a bisa cu “diariamente 
tin prueba” di e “tanto favor, 
tanto milager y tanto cos bon 
cu Santa Muerte ta haci yega na 
bida di su siguidornan. 

Den e misa a bende candelaber- 
nan cu azeta special “pa habri e 


caminda” pa “e Santo” y a tene 
sesionan di purificacion spiri¬ 
tual pa kita “e basura cu nos ta 
carga” cu alimentonan tipico 
manera promente y mole. 

E lider religioso a probecha di e 
misa pa critica e situacion eco- 
nomico di e pais y e aumento 
di prijs di productonan di e 
canasta basico. 

E politiconan “ta biba manera 
rey”, y “ta tempo pa bisa nan 
basta, pasobra nos si ta cu e 
pobernan, nos sa kico ta pa ta 
pober y biba dia pa dia”, e’la 
bisa. 

Iglesia di Santa Muerte, cual 
culto a wordo vincula cu delin- 
cuente y narcotraficantenan, 
na maart ultimo a denuncia 


Estado Mexicano na Comision 
Interamericano di Derechonan 
Humano (CIDH) pa e destruc- 
cion di 30 “altar” den e ciudad 
Nuevo Laredo. 

Aigun dia prome tambe a wordo 


destrui na Tijuana, na fron¬ 
tera cu e ciudad Mericano San 
Diego, cinco “capiya” dedica 
na Santa Muerte y na Jesus 
Malverde, considera e patron 
di narcotraficantenan. 





























161 Local 


Diamars 18 di Augustus 2009 I AWEMainta.com 


E ta e di 5000 miembro di Super Card 


Evander Sneek ta bay mira pelicula 1 luna 

gratis na The Cinemas 


E ganador ta conoci, Evander 
Sneek a bira e di 5000 miembro 
di Super Card diabierna ultimo, 
ora cu ela aplica pa su carchi na 
The Cinemas situa na Renais- 
sance Marketplace. 

Tabata precisamente un aha 
pasa cu The Cinemas a in- 
troduci su “Super Card” na 
tur amantenan di cine. Cu e 
carchi aki, clientenan lo mester 
“swipe” cada bez cu cumpra 
un entrada pa The Cinemas, 
na cualkier di e dos cinemanan 
na Aruba. Cada bez cu pasa e 
carchi, ta bay ta acumulando 
puntonan cu por intercambia 
pa productonan den The Cin¬ 
emas, manera popcorn, Coca 
Cola, sandwich y mas. Fuera 
di productonan, e miembro lo 


por intercambia e puntonan pa 
carchinan di entrada tambe. 
Recientemente a anuncia cu a 
cuminsa un campana pa asina 
conoce e di 5000 miembro 
di “Super Card”. E premio ta 
encera un carchi VIP cu ta per- 
miti e ganador di por mira peli¬ 
cula un luna gratis na cualkier 
un di e localidadnan di The 
Cinemas na Aruba. 

Claro cu amantenan di bon peli¬ 
cula por sigui aplica pa nan “Su¬ 
per Card” na The Cinemas situa 
den Renaissance Marketplace 
of na The Cinemas den Paseo 
Herencia Mali. Ta recorda tur 
hende cu inscripcion pa e carchi 
aki ta gratis. Esnan cu kier mas 
informacion por bishita e web¬ 
site www.thecinemas.aw 



Paul Croes, Candidato # 8 di AVP; 

E hubentud di Calidad, ta responsabilidad di nos tur! 



TIN un grupo di jovenan ne 
momentonan aki cu ta den 
un rumbo incorecto. Ladroni- 
cia bou di juventud a conoce 
un crecemento drastico den 
2008/2009. Segun cifranan 
judicial e grupo entre 15 y 21 
aha di edad ta esun cu a crece 
den ladronicia. E cantidad di 
miembronan di gangnan aki na 
Aruba a conoce un crecemento 
drastico. Un cantidad di drop¬ 
outs y embarazo hubenil cu 
sigur lo no aporta na e desaroyo 
positivo di e joven. E ta suma- 
mente penoso pa mira cu nos 
jovennan ta falta di e atencion 
y e guia nesecario. Edificio di 
scolnan descuida y un cantidad 
di famianan cu no por paga e 
schoolgeld. 

Na momentonan aki a jega e 
momento pa hunto nos tackle 
e problema di Juventud y En- 
senanza. E presion riba cada jo¬ 
ven ta uno sumamente grandi. 
Nos como politico, hunto cu 
mayornan y educadornan (sea 


na scol of deportivo) mester uni 
hunto pa asina trece solucion 
y alternativanan pa jovennan 
desaroya nan mes den un forma 
positivo. 

1. Scolnan mester ta apto y 
adecuado pa duna les 
Invesion den ensenanza mester 
ta primordial. No solamente 
den e edificionan, pero tambe 
den motivacion di e docente¬ 
nan. AVP tin den su plan Aruba 
Ariba hopi mas inversion den 
ensenanza. 

2. Leerplicht di inmediato 
mester keda implementa. Cu 
e cantidad di “dropouts’ e ta 
sumamente necesario pa leer¬ 
plicht keda implementa y asina 
mantene jovennan di kita for 
di scol. 

3. Programanan di motivacion 
pa Juventud. 

Politiconan y sociedad civil 
mester trata mas na stimula jo¬ 
vennan pa scoge pa pa metanan 


positivo y naturalmente apoy- 
anan den esaki. En bes di usa 
e microfono y medionan di co- 
municacion pa chercha y caba 
cu otro, ban usa e medionan 
di comunicacion pa stimula 
jovennan den aspiracionnan 
positivo. 

4. Institui Centronan di In¬ 
formacion Arte Educacion y 
Tecnologia pa Juventud 
E tipo di instancianan aki lo ta 
algo nobo pa Aruba. Den otro 
paisnan e tipo di centronan aki 
ta algo comun y cu tin su resul- 
tado positivo pa desaroyo di 
jovennan. E institutonan mester 
ta aloca strategicamente den ar- 
eanan di scol of caminda cu tin 
mas cu un scol y tur alumnonan 
den e area lo ricibi un carnet di 
miembrecia. E jovennan lo por 
hasi uso di e facilidadnan aki pa 
desaroya nan talentonan den e 
areanan menciona. Nan lo tin 
acceso pa internet y esaki su 
resultado lo ta cu jovennan lo 
ta menos riba caya despues di 


horarionan di scol. 

5. Involvi jovennan den un 
competencia pa mercadeo y 
promocion di Aruba 
Tin diferente ideanan y manera 
di promociona Aruba awendia 
cu por pone Aruba den un sce¬ 
nario of plataforma diferente 
na mundo. Cu techonologia 
awendia, bo por yega mil- 
lones di personanan den na 
cas of oficina den fraccionan 
di seconde. Un competencia 
bou di jovennan na Aruba, con 
pa promociona Aruba den un 
forma distinto y creativo por 


bin cu bunita ideanan afo. 
Tambe esaki ta stimula joven¬ 
nan pa aprecia nan isla den un 
forma diferente. Mi ta convenci 
cu for di esaki lo sali ideanan 
creativo y nobo pa promocion 
di nos isla. 

Joven sea conciente cu abo ta 
dicidi pa bo mes ki direccion 
bo bida ta bai. Sea e mihor den 
loque cu bo ta hasi. Sea De- 
porte, Arte, Tecnologia, Estudio 
etc....Sea semper number uno 
den tur locuaz bo hasi. Ora bo 
bai un competencia bringa pa 
gana 10 oro, kizas e ora bo lo 
bin cas cu 3. 

Hunto cu "Fundacion Ban Uni Man pa Cria nos muchanan" 

Michelle Winklaar a entrega tas na muchanan di menos recurso 



FOR di dia cu a confirma su 
postulacion oficial riba e lista 
di partido AVP, Michelle Win¬ 
klaar a anuncia tambe 3 acto 
di donacion simbolico. Un di 
nan tabata specialmente pa e 
muchanan di menos recurso, e 
muchanan cu a base diario ta 
bay scol sin come. Specialmente 
pa e grupo aki tin un fundacion 
cu yama “Fundacion Ban Uni 
Man pa Cria nos Muchanan” cu 
a lanta desde ana 2001. John 
Fun di e fundacion aki a splica 
cu nan a lanta for di un esfuerso 
di Hospitaal pa yuda muchanan 
cu ta bini di famianan mar¬ 
gina. E cantidad di muchanan 
sinembargo a bay ta creciendo 
desproporcialmente y a dicidi 


di lanta un fundacion separa 
pa atende cu e muchanan aki. 
Despues di 8 ana di existencia, 
e fundacion ta percura pa des- 
ayuno diario pa mas o menos 
600 alumno di 35 diferente scol 
situa den tur bario di nos isla. 
Michelle Winklaar, candidato 
# 7 riba lista di partido AVP a 
enfatisa cu pe como mama e 
tipo di casonan asina ta toca su 
curason mesora. Y manera cu 
ela anuncia desde e prome dia, 
tur hende tin dos man....un pa 
yuda nan mes y un pa yuda otro. 
Cu e pensamento aki na mente 
ela organisa e tres donacionnan 
simbolico aki. 

Diasabra ultimo a invita tur 
hende interesa pa bin yuda yena 




e tasnan di scol. Cada un di e 
600 alumnonan ta ricibi un tas 
cu su etui yena di potlood, pen, 
gum, etc. E necesidadnan ba- 
sico pa un studiante por bay scol 
cune. Durante e prome dianan 
di scol e fundacion lo percura 
pa tur e studiantenan den mas 
necesidad por ricibi nan tas. 
"Awe tawata un dia yena cu 
postivismo y alegria ya cu nos 
a ricibi hopi man pa yuda yena 
e tasnan", asina Michelle Wink¬ 
laar a duna di conoce. "E trabou 
a bai asina liher dor cu nos a 
hanja asina hopi hende. Esaki 
ta demostra cu hunto nos por 
logra retonan hopi grandi", di 
acuerdo cu e candidata number 
7. Te hasta otro cuidodanonan 


cu a tende di e actividad a pasa 
haci mas donacion na Centro di 
Bario Dakota pa asina por yuda 
e muchanan di menos recurso 
mas ainda. "Nos a ricibi tasnan 
marca Adidas, di hopi bon cali- 
dad, di un senjora cu a tende di e 
proyecto. Asina voluntarismo ta 
sigui crece den un comunidad. 
Ora nos mira otro ta yuda, nos 
tambe ta hanja e gana di sigui 
duna un man", asina Michelle 
Winklaar a bisa. 

Den e plan Aruba Ariba, partido 
AVP ta pone masha atencion 
na esnan den mas necesidad 
den nos comunidad. Ta e inten- 
cion pa bin cu incentivonan pa 
drecha nos economia, cu na su 
turno lo tin un efecto positivo 


riba nos calidad di bida. Tambe 
lo percura pa esnan di menos re¬ 
curso ta forma un parti integral 
di dicho plan. 

Specificamente, e plan di cam- 
panja ta referi na lo siguiente: 

Aumenta “onderstand” 

cu 50%. 

Introduci un ayudo 
financiero di 100 florin pa luna, 
riba e aumento di “onderstand” 
pa muchanan cu ta bay scol. 

Introduci un ayudo 
financiero pa esnan cu entra- 
danan mas abou. 

Introduci un plan di vi- 
vienda pa esnan cu entradanan 
mas abou por cumpra of huur 
cas di FCCA. 

"E puntonan aki ta asina impor- 
tante pasobra nos costo di bida 
actual ta haci cu e famianan aki 
no por sobrevivi cu e entrada cu 
nan ta ricibiendo awor. Pesey 
mester bin aumento den e suma 
cu nan ta ricibi tur luna", di acu¬ 
erdo cu Michelle Winklaar. Ela 
sigui bisa cu "Nos mester mira 
e situacion como uno di crisis. 
Pobresa na Aruba ta existi. E 
hecho cu tin 600 mucha cu ta 
bai scol sin cuminda y ta keda cu 
hamber pa cualkier momento 
ta algo cu nos no por acepta 
sin mas.” 

Y nos por haci algo inmediata- 
mente pa cambia e situacion 
dor di contribui cu algo na e 
organisacion, sea den pakinan 
di juice of pa solamente Afl. 25 
pa luna bo ta cubri e gastonan 
di un mucha pa henter un luna. 
Pa mas informacion por yama 
Rachel na 587-4300. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Contesta na Toko Winklaar riba su editorial 

“Ady Thijsen parce no ta sina nunca mas”. 


PROMER cu mi a cuminsa 
skirbi e contesta aki mi a sinta 
pensa si haciele si of no. Mi a 
dicidi di skirbiele toch paso- 
bra mi ta hanja inhusto con 
nan ta ataca mi representante 
den Parlamento sr. mr. Ady 
Thijsen. 

Mi tin mas derecho di defende 
mr. Juan Ady Thijsen cu e pak- 
iko e defensa di Toko Winklaar 
na Juan David Yrausquin. 
Pakiko mi ta sali defende Ady 
Thijsen ta, pasobra den elec- 
cion di 2005 mi a vota pa Juan 
Ady Thijsen. Y Ady ta defende 
su votadornan pasobra esey 
ta un di su trabaonan den 
Parlamento. 

Toko su defensa pa cu Juan 
David Yrausquin ta pura- 
mente FINANCIERO y nada 
otro. 

Sr. Winklaar su atake en- 
contra di Ady Thijsen ta lo 
siguiente: 

- cu contrario na su coleganan 
Ady a wordo recompensa; 

- pa recorde cu e sapatonan ey 
ta hopi grandi pe. 

- Pa cuminsa Sr. Winklaar, 
si bo ta corda, Ady Thijsen 
a hanja hopi mas voto cu 


mayoria di su coleganan ariba 
lista, esta 800 y pico. Mas cu 
Arends, Werleman, Maduro y 
Wyatt-Ras. Fuera di esey e ta 
esun cu a carga su fraccion du- 
rante 4 anja, siendo pa promer 
biaha den Parlamento. 

- Di dos Ady a mustra cu e ta 
un politico cu ta para pa locual 
cu e ta kere den dje, pues e 
filosofia di M.E.P. 

Despues e ta ataka pa locual 
Ady a bisa den su conferencia 
siman pasa, na unda Ady a 
bisa e berdad encuanto Juan 
David Yrausquin encuanto 
waf. Mi pregunta ta pakiko 
Sr. Winklaar a defende Juan 
David Yrausquin asina tanto? 
E ta solamente pa un cos. 
PLACA. Juan David Yrausquin 
tin bastante propaganda den 
e noticiero di Sr. Winklaar. 
Ta pesey Sr. Toko Winklaar ta 
defende su AMO a toda costa. 
Cu Ady a hanja Juan David cu 
Mike Eman den un trampa, ta 
pesey e ta politico, pa trece e 
manipulacionnan aki adilanti 
pa su pueblo. Pa mi persona y 
hopi otro Ady ta ali na defensa 
di su hendenan cu a vota pe y 
cu no a vota pe. 

Cu Ady no a benta Gobierno 


abao na 2007 ta otro cos cu 
a bosonan ta purba bende cu 
pueblo. E unico cos cu Ady a 
haci e tempo ey ta tik aigun 
Minister ariba nan maneho. 
Ningun momento tabata e 
intencion pa benta gobierno 
abao. E tempo ey Ady a lansa 
cierto preguntanan pa Min¬ 
ister Oduber, Tromp y Lee. 
Bo ta corda Sr. Winklaar e 
preguntanan ainda. Wel Ady 
a hanja contesta ariba su 
preguntanan. Hopi hende a 
kere cu awor si Gobierno lo 
cay. No Sr. Toko, tur caminda 
e parlamentario di e mesun 
partido por cuestiona su me¬ 
sun Gobierno, no solamente 
knik ja. Wel esey a pasa. Mi 
ta ripiti ningun momento ta 
of tabata e intencion pa benta 
Gobierno abao. Manera Nel 
mes a laga sa mester ta po- 
sibel pa cuestiona bo mesun 
ministernan sin cu gobierno 
ta cay. Sr. Andin Bikker tambe 
ta eens cu e ponencia aki. Sr. 
Bikker ta bisa cu un parlamen¬ 
tario por cuestiona su minister 
y te hasta bahe. E no ta nada 
stranjo. Na nos hermana isla 
Corsou y den region esaki ta 
sosode regularmente. 

Locual Juan David Yrausquin 


a pone den prensa skirbi y 
mira mi ta lague pa cuenta di 
Ady Thijsen. A nan ta politico. 
Sr. Toko mi ta sigur cu Juan 
David Yrausquin por defende 
su mes y e no mester di ABO 
pa defende. 

Te akinan pa awor. 

Haimy Angela 
NOTA DI REDACCION. 
AWEMainta mustrando cu 
nos ta un corant democratico, 
ta publica e reaccion di Haimy 
Angela aki, pero na mes mo¬ 
mento ta reacciona riba dje. 
Sr. Angela tin e libertad di 
pensa y expresa su mes man¬ 
era e ta haci’e aki, pero nos 
di AWEMainta y nos director 
Toko Winklaar tun e mesun 
derecho tambe y segun por 
mira, Sr. Angela a interpreta 
editorial na e forma robes. 
AWEMainta na ningun mo¬ 
mento a sali na defensa di 
Juan David Yrausquin. Loke e 
editorial a mustra ta e fout cu 
Ady Thijsen a haci ora a dicidi 
di ataca Juan David Yrausquin 
como ex presidente di ATIA 
y no como politico. Na mo¬ 
mento di ataca e persona aki 
den un posicion cu el a eherce, 
el a ataca tur e miembronan di 


e organizacion comercial en 
cuestion, pasobra mescos cu 
Aruba ta elegi un Parlamento 
democraticamente, ATIA ta 
elegi su presidente cu ta papia 
na nomber di cada un di su 
miembronan. 

AWEMainta ta compronde 
cu emocionnan politico por 
hunga un rol den e forma cu 
un persona ta compronde un 
articulo, of den e caso aki un 
editorial. 

Pa loke ta e comentario cu 
Toko Winklaar lo ta defende 
Yrausquin pa placa, esey sigur 
nos no lo a spera di un persona 
manera Haimy Angela, un 
persona cu semper tabatin 
porta habri na nos corant, den 
bon y den malo y cu sa cu esey 
ta un acusacion totalmente sin 
base y cu posiblemente ta bin 
cu e ponencia aki pa defende 
su candidato cu contrario na 
nos director tin sospecho di 
a ricibi un suma cuantioso di 
placa pa su silencio. 

Cada ken ta liber pa haci y 
pensa loke nan kier, pero 
AWEMainta y Toko Winklaar 
ta keda para riba e editorial di 
siman pasa y ta sigui bisa cu 
Ady Thijsen parse no ta sina 
nunca mas! 


Marlon Sneek ta exigi pa 

Minister Marisol duna cara! 


AWE dialuna 17 di augustus 2009 ta e prome dia di 
scol akin a nos dushi Aruba y ta un lastima pa mira y 
tende cuanto problema e ana escolar aki ta cuminsa 
cune, minister a prefer di bay core campana y laga 
scolnan desampara. Ta increibel mira e cantidad di 
problemanan cu tin y bo no ta ni mira corda tende e 
minister conserni cu ta Marisol Tromp. 

Problema tur caminda! 

Nos scolnan mester habri pero tin un caos total pa cu 
esaki.Un cantidad grandi di muchanan cu no sa unda 
nan mester presenta si ta na Noord of na Playa, si ta 
na sanicolas of na poschikito. 

Tin un catidad grandi di muchanan cu mester hana 
contesta ariba nan “Arubalenning” ainda no a tende 


nada scolnan ta bay habri mester cumpli cu nan 
cuerdonan di camber etc etc y minister ainda no tin 
contesta panan. 

Scolnan basico mester staart y nan no a hana ningun 
material, nada di “werk boek” nada di schrift nada di 
nada.6 siman a pasa di vakantie y ta te awor minister 
ta core bay drecha “landhuis Washintong” esaki cu e 
consequensia cu scol lo bay habri mas laat panan. 

La Salle colege mester habri su portanan cu mas clas 
y no tin suficiente maestro pa duna e muchanan aki 
les kiermen un cantidad di maestro o mester pa traha 
oranan extra cu tur e consequensianan. 

Cantidad di mayornan cu no por paga material pa scol 
no por paga placa si inscripcion pa nan yiunan y asina 


nos por sigui menciona. 

Nos futuro! 

Cu un gran asombro mi ta mira partido M.E.P usando e 
slogannan “Pa nos Ffuturo”, “Pa un Futuro Sigur”, mi ta 
kere cu e gobernatenan aki no sa kiko e significado di e 
palabra futuro ta, futuro su significado sigur no ta laga 
un cantidad grandi di muchanan desampara cu nan 
nos kiko pa haci futuro sigur no ta laga un ensenansa 
pa su cuenta Foei aki ta caminda cu nos por conclui 
pakiko nos ensenansa ta manera e ta. Pesey dia 25 di 
september ensenansa merese un oportunidad di mes 
pesey vota 12 paso esey ta e cos bo candidato Marlon 
Sneek pa mas informacio bishita www.marlonsneek. 
com. 

E siman aki nos juinan ta bai scol bek. 
Lamentablemente hopi di nan ta bai topa 
cu un chaos. Esaki ta e resultado directo di 
negligencia di e edificionan di scol, materiaal 
di les cu no ta completo y e leningnan cu 
no ta cla pe studiantenan por cuminsa e ana 
escolar nobo. 


arubA’Riba 


DUNA ENSENANSA 


PRIORIDAD MAXIMO 


Aumenta inversionnan den 
ensenansa cu un suma 
substancial tur aha y renoba 
y mantene scolnan den un 
forma continuo. 

Duna balor nobo na e funcion 
di maestro di scol door di in- 
verti den profesionalisacion y 
facilidadnan pa maestronan 
den scol. 

Aproba y implementa e ley di 
Ensenansa Obligatorio. 
Adapta ensenansa profesion- 
al (EPB, EPI, Universidad di 
Aruba) na desaroyo econom- 
ico y mercado laboral. 
Combati e fenomenonan di 
‘drop out’ 

Introduci un sistema pa guia, 
actividad y estudio pa hoben- 
nan (12-18 aha) di ensenan- 
sa secundario. 


No por haci wega cu futuro di nos ilsa. Pa 
partido AVP ensenansa ta na prome lugar. 
Pesey den plan Aruba'riba tin puntonan 
importante pa hisa bek e calidad di 
ensenansa pa nos muchanan. 



e □ □ ^ 


Berde t’e Cambio 


www.avpa ruba. net 

SVb ta informa 

Huerfanonan den e edad di 15 pa 25 aha cu ta atende school 

Tin derecho riba pension di huerfano 


LEY di Pension di Viudo y 
Huerfano ta prescribi cu huer¬ 
fanonan entre e edad di 15 pa 
25 aha tin derecho riba pen¬ 
sion di huerfano, solamente 
den caso cu nan ta atende 
school. For di momento cu 
un heurfano den e edad men- 
ciona no ta bay school mas, su 
derecho riba e pension tambe 
ta termina. Pa por aplica e 
ley aki ta necesario pa huer¬ 
fanonan entre 15 pa 25 aha 
di edad suministra SVb cu un 
declaracion di e school cu ta 
atende. E unico excepcion riba 
e regia aki ta den caso cu e 
huerfano den e edad aki tin un 
limitacion sea fisico of mental. 
Den e comunicado ak SVb ta 
suministra comunidad cu mas 
informacion riba e sistema di 
seguridad social cu nos conoce 
como ley di pension general pa 
vuido y huerfano. 

Historia 

Na 1965 a keda introduci na 
Aruba, formando parti e tem¬ 


po ey di Antiyanan Hulandes, 
e ley general pa pension di vi¬ 
udo y huerfano, e asina yama 
AWW. Na 1986, na momento 
cu Aruba a bira pais autonomo 
den Reino Hulandes, Aruba a 
adopta e ley aki y a continua cu 
su ehecucion. E meta principal 
di e ley aki ta pa garantisa un 
famia un entrada basico den 
caso di fayecimento di casa 
of di mayor. E intencion ta 
cu e entrada basico aki por 
reemplaza parcialmente e 
perdida di entrada di e famia a 
consecuencia di e fayecimento 
di e casa of mayor. 

Kende ta segura pa AWW? 

E ley di AWW ta prescribi cu 
tur persona cu ta biba riba 
Aruba cu tin 15 aha of mas ta 
segura segun e ley di AWW. 
Den caso cu un asegurado 
fayece, su casa y su yiunan ta 
haya derecho riba un pension 
di huerfano y vuido, den caso 
cu nan ta cumpli cu e exigen- 


cianan stipula pa e ley. 

Kende tin derecho riba un pen¬ 
sion di AWW? 

Den caso cu un asegurado 
fayece su casa ta haya e 
derecho riba un pension di 
viudo of viuda tanten cu e no 
tin e edad di pension di behez. 
E casa no tin derecho riba e 
pension den caso cu e casa 
prome cu su 60 aha nunca 
tabata segura pa AWW. Tambe 
den caso cu e pareha a contrae 
matrimonio mientras ya e ase¬ 
gurado a cumpli 60 aha, e casa 
no tin derecho riba un pension 
di AWW. 

Yiunan legitimo of reconoci 
di un asegurado masculino y 
cu ta bao di 15 aha di edad 
tin derecho riba un pension 
di huerfano. Den caso di un 
asegurado femenino, e yiunan 
propio cu ta keda sin mayor of 
yiunan cu no ta reconoci pa e 
tata, ta haya derecho riba e 
pension di huerfano. 


Den caso cu e mayor cu fayece 
no tabata segura nunca prome 
di a cumpli 60 aha, e yiunan 
no tin derecho riba e pension 
di huerfano. 

Financiamento di e fondo di 
AWW 

Pa por cubri e gastonan di e 
pensionnan di vuido y huer¬ 
fano, tur asegurado cu tin un 
entrada tin e obligacion di 
contribui cu 1% di su entrada 
na e fondo di AWW. Con ta 
yega na e suma ta regia pa ley 
y ta keda controla pa Inspec- 
tor di Belasting. Den caso cu e 
asegurado ta un trahador den 
servicio, su dono di trabao ta 
tuma 0.5% di e prima di AWW 
pa su cuenta. 

Aseguradonan cu alcansa e 
edad di pension di behez of cu 
nan casa ta ricibi un pension di 
behez, no tin e obligacion di 
paga e primanan di AWW. 

Huerfanonan entre 15 y 25 
aha 


Un huerfano cu cumpli 15 
aha di edad ta mantene su 
derecho riba pension di huer¬ 
fano solamente den caso cu e 
ta bay school. Na momento cu 
e huerfano cumpli 25 aha e ta 
perde su derecho riba pension 
di heurfano. 

Den bistå di e regia aki, pa por 
mantene nan derecho riba e 
pension d heurfano ta nec¬ 
esario pa huerfanonan entre 
15 y 25 aha suministra SVb cu 
un declaracion di school. Un 
suplica pa cumpli na tempo 
pa asina garantisa cu ta ricibi 
e pension na tempo. 

Di e forma aki SVb ta spera di 
a duna comunidad poco mas 
informacion encuanto nos 
pension di vuido y huerfano. 
Pa cualkier informacion por 
tuma contact cu Departa- 
mento di Pension na telefoon 
527-52700 of por pasa na nos 
oficinanan na Vondellaan 21. 


CATC yudando Stichting Adopt an 
Addict cu cama nobo pa 

Apertura di e tehuis na Santo Domingo. 



CATC ta conoci pa tin un rel- 
acion grandi cu e comunidad 
Arubiano. Stichting “Adopta 
un Addicto” ta hasi cargo di 
e adicto nan di Aruba. Pa por 
yuda e adictonan, especial- 
mente e chollernan cu nan 
adiccion, lo mas adecuado ta 
saca nan for di caya y trata nan 
den exterior. Stichting Adopt 
an Addict ta hiba e adictonan 
na un cas di rehabilitacion 
na Santo Domingo. Den e 
proceso di e opening di e cas 
di rehabilitacion na Santo 
Domingo, senora Jeanette 
Solognier di CATC a otorga 
sehor Frank Tieleman y se- 
nora Audrey Lacle di bestuur 
di Stichting Adopt an Addict, 
un cheque pa e camanan pa e 
pacientnan. 


CATC ta felicita Stichting 
Adopt an Addict cu e proyecto 
nobo cual ta un cas di rehabili¬ 
tacion situa na Hogares Crea 
na Santo Domingo. Jeanette 


Solognier di CATC: 

“ Nos ta haya importante pa 
CATC contribui cu e trabao 
importante di Stichting Adopt 
an Addict. 


Lainda Kemp Westerhof a wordo 
invita pa 

White coat ceremony 
di Xavier University 

SIMAN pasa canidata nr. 14 riba lista di AVP a wordo invita pa 
presencia e White Coat Ceremony na Holiday Inn. E tabata un 
momento hopi ameno y emocional na unda mayornan tabata pre- 
sente pa observa con nan yiu ta termina un face di nan estudio di 
medicina y haya nan white coat pa asina continua nan studio den 
exterior. Den e grupo tabata tin dos arubiano cu tambe a ricibi 
nan white coat cu tabata algo di ta orguyoso di dje y admira. Na 
mes un momento Lainda a combersa cu e president Ravishankar 
Bhooplapur y director of Operations Jan van Belleghem unda nan 
a logra intercambia idea hopi fructifero cu na final ta beneficia 
y enrikese educacion na Aruba. Lainda ta kere cu a yega tempo, 
ya cu Hulanda cu su euro a cuminsa bira un destinacion cu no 
ta tur mayor por manda nan yiunan, pa cuminsa introduci HBO 
opleidingen (bachelor) y bin cu mas facultad (master y bachelor) 
reconoci na nos isla. Paso na Hulanda mes nan a cuminsa interna- 
cionalisa e universidadnan cu varios bachelor y master opleiding 
na Hulandes e Ingles. Pakico nos no por crece riba e tereno aki 
y cuminsa bira mas profesional. Paso Lainda ta di opinion cu ta 
importante pa bo ta un pais rico den ensenansa pa asina hiba e 
pida baranca aki pa dilanti. 

Richella Hernandez-Dorothal #11 MPA 

Succes hobennan cu boso 
ana escolar 2009-2010! 

COMO e representante di nos hobennan, Richella kier a desea 
nos muchanan y hobennan cu ta cuminsa scol bek tur clase di 
exito den e ana escolar nobo. Pone boso meta dilanti y traha 
duru pa logra esaki, pa na e final di e ana escolar boso lo por 
ta satisfecho cu e resultado. No laga nada desvia bo persona: si 
e scol cu bo ta atendiendo no tin e mihor structura of no tin e 
suficiente recursonan no laga esakinan strobe bo persona. 

ESAKI nan ta cosnan importante, pero tin bo determinacion 
pa logra y surpasa tur e obstaculo nan cu tin. Pa MPA ensenanza 
ta di suma importancia y pa e motibo aki MPA tin un amplio 
programa basa riba nos esenanza cu nos lo kier ehecuta cu e 
ayudo y sosten di nos pueblo, pa asina nos por garantisa futuro 
di nos muchannan y hobennan! 

UN palabra cu nos hobennan ta huza pa exito ta succes y pesey 
mes: SUCCES HOBENNAN CU BOSO ANA ESCOLAR 2009- 
2010! 


Maria College ta informa 

Ta habri 19 di augustus na Centro 
Juvenil Washington 


MARIA College ta informa 
mayornan di su alumnonan cu 
scol ta habri na Centro Juvenil 
Washington. Diaranson 19 di 
augustus lo tin scol solamente 
pa ciclo avansa 1 y 2 (klas 3 y 
klas 4), mientras cu diahuebs 
20 di augustus ta spera alum¬ 
nonan di ciclo basico 1 y 2 ( 
pues klas 1 y 2). E dos dianan 
aki scol lo cuminsa 7.45 or y lo 
dura te cu 12 or . 

Riba nan prome dia di scol alu- 
monan lo bai serca nan mentor 
pa haya tur instruccion, regia 
y palabracion pa e ana escolar 
nobo. Ta spera alumnonan 
den nan uniform y cu nn tas 


adecua.Ta pidi mayornan pa 
tuma bon nota di e orario di 
prome dia di scol pa asina 
busca nan yui na tempo. 

Por yega e caminda pa Centro 
Juvenil Washington via di 
CMB Noord bai zuid of via 
e crusada T dilanti Centro 
Commercial Bubali, (Yami 
Yami restaurant) bai noord. 
Centro Juvenil ta situa dilanti 
Conar NV y ta pidi mayornan 
pa paga bon tino riba e trafico 
net dilanti e centro ya cu tin un 
lorada skerpi. 

Manera palabra lo tin busnan 
saliendo for di e pleinchi 


dilanti Maria College pa 
alumnonan cu no tin propio 
transportacion. E alumnonan 
mester percura pa nan ta pa 
7.15 or dilanti Maria Col¬ 
lege. Diaranson y diahuebs e 
busnan lo transporta e alum¬ 
nonan 12 or bek pa e pleinchi 
dilanti Maria College. 
Ademas kier participa cu e 
telefon nobo di Maria College 
ta bira 587 8405 y e fax ta bira 
587 2670. E team di Maria Col¬ 
lege ta desea tur alumno y nan 
mayornan un ana escolar cu 
hopi sabiduria, perseverancia 
y exito. 


Abuso Sexual di Mucha 
Alarmante na Aruba 


Enid de Kort, Partido RED 


Pa: 



TUR siman terapista di famia 
y pareha y terapista di mucha 
ta topa cu caso nan di abuso 
sexual di mucha aki na Aruba. 
E edad di e muchanan abusa 
sexualmente ta varia di mucha 
chikito, ( mi a jega di topa cu 
un caso unda un baby tabata 
envolvi) te cu e edad di hoben. 
Antes,como professional,nos 
tabata mira mas mucha muher 
como victima di abuso sexual. 
Den e ultimo ananan mas y mas 
mucha homber ta expresa cu 
nan tambe ta victima di abuso 
sexual. Den mayoria di e caso- 
nan ta trata di un persona cu 
ta un miembro of conocir di 
famia of un persona cu e mucha 
ta confia. 


Abuso Sexual di mucha tin 
consecuencianan grave pa nos 
comunidad. 

Diferente estudio internacional 
ta mustra cu por ehempel hopi 
persona cu problema di com- 
portacion, adiccion of sikiatrico 
tin un pasado di abuso sexual. 
Durante e encuentro cu Unicef 
y politiconan na Aruba, Unicef 
a trece dilanti cu hopi embarazo 
hubenil den Caribe y latino 
America tin conexion cu abuso 
sexual. Na Aruba te ainda no 
tin investigacion riba e topico 
aki. For di mi experencia di 20 
ana trahando riba tereno Social 
y tereno di abuso di mucha mi 
por bisa si cu regularmente mi 
a topa casonan di embarazo 
hubenil cu tin di håber cu abuso 
sexual den famia. Hopi biaha e 
casonan aki ta confidencial y no 
ta sali den publicidad, pero nan 
ta existi y segun mi observacion 
nan ta mucho hopi pa un isla 
asina chikito. 

A bira tempo cu na Aruba nos 
tin cu bai analysa e problem- 
atica di abuso sexual di mucha 
mas profundo y papia abierta- 
mente riba esaki.. Nos tin cu bai 
lucha pa combati e dano grandi 


cu abuso sexual di mucha ta 
haci na e victima y nos comu¬ 
nidad. Hopi importante tambe 
ta pa traha riba prevencion di 
abuso sexual di mucha. Much¬ 
anan mester ta nos prioridad y 
tin e derecho fundamental pa 
lanta den un ambiente sigur, 
unda nan por confia den e per- 
sonanan mas cerca di nan. 

Den parlamento di Aruba 
mester debati urgentemente 
riba un maneho tocante abuso 
sexual di mucha. 

Aigun mocion cu partido RED y 
mi persona den parlamento lo 
lucha pe ta: 

Percura pa tur mayor hana 
sosten cu educacion di nan 
jiunan. 

Stimula pa bin cu un codigo pa 
denuncia abuso di mucha. 
Stimula pa e personanan cu ta 
comete abuso sexual di mucha 
hana terapia obligatorio. 

Den un otro articulo lo mi 
elabora mas profundo riba 
personanan cu ta comete abuso 
sexual di mucha y e cambionan 
cu mester bin den nos leynan 
penal. 

Cera conoci cu Jairzinho Velazquez 



JAIRZINHO Velazquez ta bin di e 
bario di Piedra Plat. E ta yui di Fran- 


Cisco y Livia Velazquez y tin un ruman 
muher Tyrina Velazquez. Despues cu 
Jairzinho “Gino” a caba su basis school 
el a sigi den e parti technico. Jairzihno 
a bay John F Kennedy school caminda 
ela studia Metaalwerker, Automonteur, 
Koeltechniek. Despues di a caba su LTS 
ela sigi MTS richting werktuigbouw- 
kunde. 

Na anja 2001 e la dicidi di bai si- 
gui studia na Hulanda. Na Hulanda 
Gino a bay Hoge Technische School 
na unda e la cambia como Bache¬ 
lor den Industrieel Automatisering. 
Despues di a finaliza su estudio ela tra- 
ha na hulanda na e bedrijf ABB. 

Aki e la traha riba projecto nan gran¬ 
di entre otro automatisashon di e 
planta di awa na Scheveningen. 

Na ana 2007 Gino a dici¬ 


di pa bin Aruba bek. E la bin 
cu hopi gana pa traha pa su pais. 
E ta un lastima cu ora bo bin bek bo 
lugar, e caminda di crus ta cuminsa pa 
haja un trabao. 

Hopi biaha ta wordo bisa na nos 
studiantenan pa bin traha bek pa 
bo isla Aruba, pero no ta stimula 
nan pa bin bek. Mas lastima ta di 
wak con atras bo lugar Aruba ta bay. 
E unico comparacion ta di wak 
edificionan bunita riba bo pais, 
pero kiko di nos hende mes? 

Segun Gino a jega tempo pa nos 
tur puntra nos mes kiko nos kier pa 
Aruba.Y no pensa pa awor, pero pa 
futuro, kiko nos lo kier pa nos yuinan, 
nietonan, subrinonan. E tempo a yega 
pa transforma nos mente pa uno nobo. 


Cu un mente nobo nos por logra hopi 
pa nos pais. 

Cu e mesun mente nobo ey Jairzihno 
a dicidi di subi riba e lista di MPA. 
MPA ta un partido cu ta papia di solucion 
MPA no ta hiba un cam- 
paNa di persecucion 
MPA no ta hiba politica bieu 
MPA ta lucha pa un aruba ta mas mi¬ 
hor y Gino kier ta parti di e lucha ey. 

Gino ta finaliza bisando, “lagami 
encurashabo bisando bo cu e cam- 
bio pa un Aruba nobo ta den bo 
man. No laga tradicion ta un ob- 
staculo pa bo vota Mi Pais Aruba. 
Cu un mente nobo y un partido 
nobo nos por haya un Aruba nobo. 
MPA ta conta riba bo, y abo por conta 
ariba MPA 


Lider di MPA, Monica Kock 

MPA lo trece trankilidad bek na Araba y combati droga 


BIDA na Aruba ta insigur ariba tur tereno. Nos no ta 
biba trankilo mas. Criminalidad tin efecto negativo 
ariba nos bida pero tambe ta causa dano na nos tur- 
ismo y economia en general. Pa MPA ta importante cu 
tur hende ta wordo trata igual. Pa MPA “Tur hende ta 
conta”. Ley ta conta pa un y Tur. MPA lo percura pa 
trece tranquilidad bek na Aruba. 

Droga ta e causa pa hopi problema y mester combati’e 
ariba diferente tereno pareuw. Pa logra esey mester bin 
coordinacion di diferente ministerio pa preveni, contene 
y rehabilita. Combatimiento di droga lo tin prioridad. 
Mester combati importacion di droga. Alaves MPA ta di 
opinion cu mester ataca e problema di benta di droga 
for di un cas den bario. Esaki ta un molester grandi pa 
e bario. 

Pa combati e problema di droga mester tin un coop- 
eracion estrecho entre e tres entidadnan, Douane, 
Warda Costa y Cuerpo Policial pa asina forma un 
barera total pa proteha e comunidad contra droga y 
su consecuencianan. Alavez lo mester sigui cu coop- 
eracion internacional banda di e esfuerzo cu mester 
wordo hasi localmente pa cobati e importacion y 
exportacion di droga.Mester intensiva e control na 
aeropuerto,hafnan,rifnan, lagoenan y sitionan aleha 
pa evita e droga drenta Aruba. 

Pa loke ta trata e mulanan/prisioneronan di nacio- 
nalidad ageno,Aruba como pais mester trata na yega 
acuerdonan cu e personanan aki por sinta nan castigo 
na nan mesun pais. 

Departamento di Douane y Polis, especialmente esan 
encarga cu e operacionan contra droga mester tin e 


recursonan y training necesario pa por eherce nan 
trabou optimalmente. Pa loke ta trata e departamento 
di Douane lo mester tambe hacie posibel pa por scan 
e containersnan. 

Enfasis mester wordo poni ariba eficiencia, profesion- 
alismo y integridad. 

Partido MPA ta sostene e diferente instancianan/fun- 
dacionnan cu ta trahando sea ariba tereno di Preven- 
cion (especialmente bao dihubentud) of Rehabilitacion 
di uso di droga. Mester bin un instituto special/apart pa 
rehabilitacion di hobennan cuya a bira adicto, pa evita 
di haya mas problema si tratanan huntu cu adultonan. 
Esaki por ta un “afdeling” apart den un jeugdcentrum 
cu Aruba mester como pais; 

Segun Ministerio Publico y Cuerpo Policial mayoria 
ladronicia den diferente districto ta wordo causa dor 
di choller. P’esey partido MPA tin hopi tempo caba ta 
insisti cu mester soluciona e problemanan di choller. 
Manera nos a vocifera publicamente caba desde 2005, 
mester usa nos ley di curatela cu ta duna gobierno e 
posiblidad pa interna un persona asina pa por lo menos 
un aha pa asina e por haya ayudo. E periodo aki por 
hasta wordo prolonga. Si ta implementa e solucion aki, 
esaki lo alivia nos pueblo. Lo nos por cana trankilo riba 
caya cu nos yiunan. E siguridad cu no tey awo, lo ta 
bek. Esaki lo trece alivio tambe pa polis. E problema di 
choller ta requiri alavez tambe un lugar na unda nan 
por keda pa soluciona e molester cu nan ta trece. Pa 
MPA Tur hende ta Conta, y pesey MPA ta di opinion cu 
mester duna ayudo na e choller. E bario tambe tin un 
parti den esaki. Si e famia no ta tuma e responsabilidad 
e ora e gobierno mester tuma e pasonan pa duna nan 



ayudo obligatoriamente. MPA ta desea un cooperacion 
riba e tereno aki cu Reino. MPA lo sostene instancianan 
cu ta traha cu e adictonan di droga, pero esaki mester 
bai coordina. 

Pa frena e problema di addicto mester informa pueblo 
(famia) con y ki ora por pidi ayudo pa aplica Ley di 
Curatela; 

Ora cu famia no ta opta pa usa Ley di Curatela , Minis¬ 
terio Publico mester cuminsa haci uso di e posibilidad 
aki pa e addictonan ambulante (choller) por wordo trata 
hasta contra nan boluntad. 

E situacion di cas y edificionan bandona tambe mester 
di atencion, pasobra e ta empeora e problema di choler. 
Mester di un maneho pa combati esaki: e dono mester 
bin cu un solucion dentro di un tempo defini, sino 
autoridad mester actua. 

Artista di Luna Timothy Charles di United Artists of 
Aruba Foundation hunto cu mas artista ta duna un 
danki creativo na New India Assurance Aruba 



di United Artists of Aruba cu a 


TUR dia 15 United Artists of 
Aruba Foundation (UAAF) ta 
presenta un Artista di Luna cu 
ta bira parti di e Comunidad 
di Artistanan local cu ta crea 
un enlace uni pa asina sostene 
y yuda otro pa hunto fortifica 
y manifesta Alma Creativo di 
nos pais den tur posibel forma, 
zonido, imagen , colo y dimen- 
sionnan infinito di energia. E 
luna aki Timothy Charles ta 
Artista di Luna kende hunto cu 
Artista di juli Omaira Silva, Nico 
Connory Caresse Isings a had un 
donacion di arte na New India 
Assurance pa e aporte cu e em- 
presa di seguro ta duna na arte , 
na artistanan y na Fundacion 
United Artists of Aruba. 

Ta trata di piesanan industrial 
cu a transforma den obra artis- 
tico na man di Caresse Isings 
como disenador, Omaira Silva 
como Mosaic Artist y Timothy 
Charles como Airbrush Artist di 
UAAF pa embeyese e apertura 
oficial di un Congreso Inter- 
nacional “Carilec” di Empre- 
sanan di Utilities pa cual WEB 
Aruba N.V. a sirbi como un 
gran anfitrion na Renaissance 
Convention Center. Mientras cu 
e artistanan ya a yega di traha 
cu otro den pasado, e Congreso 
tabata e prome proyecto oficial- 
mente entama bou di nomber 


ofrece un pakete all-inclusive 
na: desaroyo di concepto y tema 
ambiental, desaroyo di con- 
tenido di presentacion, copy- 
writing, décor, entretenimiento 
musical, baile, declamacion y 
servicio di maestro di ceremo¬ 
nia. WEB Aruba N.V. a expresa 
di ta realmente satisfecho cu 
e uniformidad di calidad den 
presentacion ya cu asina nan 
por a ofrece nan bishitantenan 
di exterior un impresion colori- 
damente caluroso di ken nos ta 
y loke Aruba tin pa ofrece. E Ar¬ 
tistanan ta gradici WEB Aruba 
N.V. pa e gran honor di por a 
sirbi satisfactoriamente y Nico 
Connor kende a toca steelpan 
durante di e evento, como un 
di e prome artistanan di UAAF 
entusiasmadamente a join e 
Artista di augustus Timothy 
Charles, e Artista di luna di juli 
Omaira Silva y Caresse Isings 
den e decision unanime pa 
entrega e Arte Industrial crea 
pa e congreso na New India 
Assurance como un muestra 
di danki pa e aprecio sincero 
cu Sra. Joy Raghunath, Direc- 
tora di e compania semper ta 
demostra na Arte y Artistanan 
local di hopi diferente forma 
manera por ehempel atraves 
di su Calendario di Personahe, 
CD di musico local cu e ta cum- 


pra pa duna como obsequio di 
“Corporate Gifts” y su aprecio 
general pa creatividad local. 
Sra. Raghunath tabata total¬ 
mente sorprende pa e gesto 
di e Artistanan y henter Team 
New India a keda encanta cu 
e piesanan colorido cu ta em¬ 
beyese e jardin dilanti di nan 
edificio den representacion di: 
“Fluides di bida den cambio 
continuo”; metal cu a sali for di 
naturalesa, bira piesa industrial 
cu ta bolbe disolve den ambi- 
ente universal sin limite. 
Timothy Charles como Artista 
di Luna di augustus ta figura 
den e Galeria di Arte: www, 
unitedartistsaruba.com cu in- 
formacion tocante di su exposi- 
cionnan extenseo y desaroyo 
profesional como Artista cual 
por sirbi como ehempel hopi util 
pa hobennan interesa den siha 
Arte di Airbrush y Body Paint. 
Timothy semper ta mas cu dis- 
puesto pa duna workshop na 
esnan interesa pa expresa nan 
creatividad atraves di Airbrush. 
Tambe por aprecia un variacion 
di Timothy su pinturanan cu 
ta na benta online atraves di e 
website di United Artists of Ar¬ 
uba. Tin unicamente dos obra 
so mas obtenibel di Timothy su 
exposicion “Jewels of the Living 
Ocean” cual tabata un suspenso 
coloridamente explosivo na 
relieve cu a capta y expresa 
e manera inherente den cual 
Timothy ta percibi bida: Un 
Universo esfervecente bisti na 
décor vibrantemente dinamico! 
Cu gran facilidad Timothy ta 
transforma cualkier interior y 
exterior di cas of negoshi den 
un obra di arte excepcional, y 
tambe e tin hopi experiencia 
den crea areanan specialmente 
colorido pa muchanan por 
hunga y siha den un ambiente 
cu ta reenforsa creatividad. Por 
tuma contacto cu Timothy 
Charles atraves di telefon: 737 
20 08 y e-mail: magichands 
tim@ hotmail.com . Pronto 
www.unitedartistsaruba.com 


lo duna oportunidad pa Ar¬ 
tistanan Miembro por comparti 
experiencia y imagen online cu 
ta figura detayenan tocante di 
proyectonan cu nan ta entama 
hunto pa asina comparti e pro¬ 
ceso artistico-creativo balansa 
cu disciplina-profesional pa por 
yega na exprecionan cultural cu 
ta captiva y alimenta curason. 

Gran final di Sparkling Tour 2009 





5rri5: 733 -TJP5, nvHins: 733-3477 
oi smail: sjpsSjsi'jysrnainia.c&rn 


AWE 

Maintd 


Digicel 

E Red Mas Grandi y Mihor. 


dy Montoya y e participantenan 
caminda cu tur televidente y e 
publico presente por a sinti e 
comienso di un gran anochi. 
Despues di e bunita show di 
apertura Aruba a conoce su 
10 finalistanan cu a sigi pa e 
di 3 rond di cual e cancionnan 
tawata di e fallecido Rey di 
Pop Sr. Michael Jackson. Tal¬ 
ento ta loke a resalta durante e 
gran anochi aki y sigur pa nos 
huradonan, e tawata dificil pa 
saca e 5 mihornan di e anochi 
aki. Pa por a realisa e conteo pa 
nos conoce e 5 finalistanan, tur 
hende por a disfruta di un show 
espectacular bao direccion di Sr. 
Freddy Tromp y Popcorn Danc- 
ers, camida a duna un tributo 


na Michael Jackson bailando 
un Potpouri di su cancionnan. 
Unabes e 5 finalistanan a wordo 
menciona, a bayo ver na tira- 
mento di lot pa mira den cua 
secuencia e participantenan ta 
canta. Despues cu tur 5 finalista 
a duna e miho di nan y tur cu tin 
pa bira Aruba su proximo Youth 
Star, Youth Extreme a bolter 
Aruba Entertainment Center cu 
nan tremendo presentacion. 

Na final di e anochi nos a conoce 
e resultado: 

Ganadora di Sparkling Tour 
2009, Xarrah Figueroa; Segun- 
do lugar, Stephany Albertus; 
Tercerlugar, GabrielaKrozendi- 
jk; Cuarto lugar, Hilyann Croes; 


Cinco lugar, Darwin Gomez 

Pa un evento asina grandi ta 
hopi hende ta traha. Pesey nos 
kier a gradici cada un di nan cu 
a hasi Sparkling Tour 2009 po- 
sibel. Danki na e Sponsornan, 
Huradonan, Deliotte, Sparkling 
Tour band, Hi-Performance, 
Freddy Montoya, Freddy Tromp 
y Popcorn Dancers, Youth Ex¬ 
treme, DJJean Carlo, Crew di 
Setar, Crew di Sparkling Tour 

2009, Prensa y henter e pueblo 
di Aruba pa e sosten. 

Aruba keda pendiente pa 
Sparkling Tour 2010 cual dia- 
nan di inscripcion ta 31 di Mei 

2010, 01-02-03 y 04 di Juni 
2010. 


TREMENDO tawata e gran apertura bou direccion di Sr. 
final di Sparkling Tour 2009. Freddy Tromp y Popcorn Danc- 
Un gran anochi cu un bunita ers conhuntamente cu Sr. Fred- 

Apreciabel coleganan den ensenansa y en particular 

miembronan di SIMAR 



IVO Valdes y directiva di Si- 
mar kier a desea boso tur, un 
felis comienso di ana escolar 
2009-2010. Un ana cu hopi 
cambio pa un futuro cu ta con- 
cerni nos ensenansa tambe. 
Alavez directiva ta haci uso 
di e oportunidad pa pidi e 
proximo gobierno cu lo wordo 
forma despues di dia 25 di 
September 2009, pa duna 
educacion awor mas cu nunca 
e atencion cu ta sumamente 
necesario pa e futuro di Aruba. 
Pa construi un Aruba cu studi- 
antenan ganado, definitiva- 


mente mester hisa e calidad 
di ensenansa. Nos mester por 
brinda nos studiantenan e tipo 
di ensenansa cu ta duna nan 
e oportunidad pa sobrevivi 
como ganador den un mundo 
di competencia, un mundo ca- 
minda tecnologia y comunica- 
cion ta e base mas importante 
den nos mundo actual. 
Saliendo di un diagnostico cu 
ta reconoce e realidad aki, y 
tambe pa impulsa uso di tec- 
nologianan nobo den e scol- 
nan, gobierno mester brinda 
e maestronan un oportunidad 


real di superacion den nan tra- 
bao y pa logra esaki no mester 
tin limite. 

Nos di SIMAR ta kere cu den 
materia educativo no tin cali¬ 
dad sin igualdad ni calidad sin 
cordialidad, cu ta mira y kere 
den un sistema educativo cu 
no solo ta crea mucha, joven- 
nan y adulto, sino cu ta forma 
ciudadanonan. 

Nos gobierno y nos di ense¬ 
nansa mester eherce autocrit- 
ica pa un miho futuro, nos 
tin cu revisa locual nos a hasi 
bon y locual nos a hasi malo, 
pero tambe nos mester mira 
lo positivo, mirando cu opti- 
mismo y animo, renoba locual 
nos mester hasi hunto, cu un 
solo equipo di trabao, sin ego- 
ismo, sin diferencia, semper 
mirando lo mas relevante. Lo 
verdaderamente importante 
awor ta pa nos pone un enfasis 
special, atencion yinteres den 
nos muchanan, den e genera- 
cion aki y e siguientenan. 

No ta di mas pa nos duna 
un sugerencia, pa diferente 
casonan den ensenansa, cu 
mayoria vez, no ta debida- 
mente trata dor di falta di in- 


formacion di personanan cu ta 
sinta tras di un lessenaar y ta 
tuma decisionnan cu ta trece 
ensenansa den descredito y pa 
e motibonan aki ta caba dilanti 
di juez. Ta bon pa pone e per¬ 
sonanan aki personalmente re- 
sponsabel pa e erornan cometi 
y no ‘Land Aruba’, pasobra 
alfin y alcabo ta nos placa di 
belasting ta wordo malgasta. 
Educacion ta e clave pa un 
pais por progresa miho. Nos 
mester di maestronan joven, 
pasobra tin un ‘vergrijzing’ 
pisa ta tumando lugar, pero cu 
e actitud cu tin pa cu nos mae¬ 
stronan actualmente, e deseo 
di ta un maestro ta cabanado 
na nada. 

Gobernantenan nobo mester 
bini cu propuestanan atrac- 
tivo pa studiantenan arubiano 
scoge pa ensenansa na Aruba 
y trata esnan cu ta den ensa- 
nansa caba, riba ‘theeblad’ di 
oro, pa no mester di bay busca 
maestronan di otro pais, cu al 
final ta sali nos pais mucho 
mas caro. 

Cu e proposito pa alcansa e 
obhetivonan ya menciona 
nos ta desea di dialoga cu 
tur partido cu tin nan plan di 


ensenansa den nan programa 
di gobernacion. 

Lo ta bon pa comparti no sola- 
mente nos preocupacionnan, 
pero tambe nos propositonan 
pa e futuro di nos ensenansa. 
Tampoco nos ta acepta for di 
e futuro gobierno e escusa 
fofo, cu no tin placa pa ense¬ 
nansa. Nos muchanan y nan 
educacion, semper mester ta 
un prioridad! 

Nos ta loke nos ta y nos por ta 
miho, danki na ensenansa. Pa 
construi un isla, un pais, un 
continente, un imperio, un 
universo.... mester construi 
un scol. Un scol no ta sola- 
mente un casca, pero mester 
tin contenido tambe. 

Por ultimo, directiva nobo 
di SIMAR ta hopi optimista, 
pasobra nos ta mirando cu a 
pesar di un temporado poco 
scur pa nos sindicato un hori- 
zonte cla yen di logro, di exito, 
y sigur un futuro prometedor 
pa nos tur den ensenansa, ta 
na caminda. 

Nos kier a duna tur maestro 
na Aruba, hopi exito, forsa, 
pasenshi y naturalmente hopi 
salud. 


Apple Ma Laptop, l-Pods, Celular Y Pasashi pa ganadornan di 

“Tesoronan di Aruba” 


AINDA bo por participa na e 
competencia di video pa en- 
riquese Aruba su website ofi- 
cial www.aruba.com. Henter 
e comunidad Arubiano por 
explora y captura aspectonan 
unico di nos isla cu normal¬ 
mente no ta wordo propagan¬ 
da, manera aspectonan di en- 
tretenimiento, arte y Cultural, 
y di e Naturalesa, cu ta captura 
pa medio di e bistå y for di e 
sentimentonan di e curasonan 
di nos Arubianonan mes. Par- 
ticularmente imagenan unico 
considera como “Tesoronan 
di Aruba”. Na e mesun mo¬ 
mento, dunando e comunidad 
Arubiano e oportunidad pa 


experiencia nan isla for di un 
bistå diferente. 

Personanan di tur edad, es 
decir cualkier persona cu tin 
un videocamera digital na su 
disposicion. E Categorianan 
ta Hubenil: 10 - 17 anja y 
Adulto: 18+ anja 
Duracion di e competencia: 

E competencia a inicia dia 
1 di juli y ta culmina dia 22 
september 2009. Tur material 
ricibi durante e competen¬ 
cia lo bira automåticamente 
propiedad di Aruba Tourism 
Authorityy video nan ganador 
lo bai riba nos website oficial 
www.aruba.com. Tur infor- 
masion tocante e registrasion 


como tambe e premionan ta 
inclui den e Reglanan Oficial 
di e competencia. 

Temanan cu por ser usa den e 
competencia di video: 
Divertishon: deporte, activi- 
dadnan, bida nocturno. Arte 
y Cultura: baile, musica, pin- 
tura, evenementonan cultur¬ 
al, nos hendenan, culinario. 
Naturalesa: paisajenan, flora 
y fauna. 

Premionan pa ganadornan 
di e competencia lo ta entre 
otro, 

Premio Grandi: Apple “Mac 
Book Pro” 

l st 2 nd 3 rd Premio pa cada tema: 
Cellular y Pods di SETAR NV 


, pasashinan di TIARA AIR y 
IshMedia Educational pro¬ 
gram. Pa reglanan, restriccion 
yinscripcion piease bai www. 
aruba.com/tesoronan. Tambe 
por hanja mas informacion 
den nos FACEBOOK, of tuma 
contacto cu Paula Ochoa 
p.ochoa@aruba.com y Car¬ 
los Terranova c.terranova@ 
aruba.com na ATA , tel 582- 
3777 

Comerciantenan cu ainda 
ta desea di contribui cu nos 
turismo y e competencia por 
tuma contacto cu The Bil- 
lionaires Media na 731- 2221 
/ 560- 7256 email: info@bil- 
lionairesmedia.com 


Tur video mester ta basa riba 
videonan cortico di entre 1 y 2 
minuut caminda lo conta over 
di e 3 puntonan menciona aki 
riba. 

ATA ta invita tur hende cu ta 
interesa, pueblo di Aruba en 
general, di tur edad pa par¬ 
ticipa den e competencia di 
video unico aki, y asina yuda 
enriquese y embeyese nos 
website official www.Aruba. 
com. 

Bo video por ta e proximo pa 
henter mundo wak y disfruta 
di tur e videonan ganador, cu 
lo mustra e calor y encanto 
di nos maravilloso isla ARU¬ 
BA. 

Durante pelea hoben a 
haya tres hinca 


POLIS di Noord diadomingo 
02:57 di madruga durante 
patruya a mira riba L.G.Smith 
Blvd, un grupo grandi di hende 
ta bringa riba luga di parkeo 
di un establecimento. Mesora 
polis a pidi refuerzo y a logra 
kita e multitud for di otro. Nan a 
plama bay den diferente direc- 
cion. Un rato despues polis ta 
mira e homber D.d.I.C. kende 
ta un conoci di nan ta bringa 
riba e lugar di parkeo di un otro 


establecimento. E mesun mo¬ 
mento un mucha muher ta bisa 
polisnan cu un mucha homber 
a wordo hinca den vecindario. 
Polis a bay busca na e lugar 
menciona, pero no a topa cu 
ningun hende. Pa banda di4’or 
di marduga, un muher ta bay 
warda di Noord y ta bisa polis 
cu su yiu homber K.S.P., di 19 
ana a wordo hinca tres biaha 
y ta na hospital pa tratamento. 
Polis a bay hospital y eynan 


nan a papia cu e hoben K.S.P, 
kende a declara cu e tabata 
den vecindario y dos homber a 
core su tras. E ta bisa cu un di e 
hombernan tabatin un cuchiu y 
e otro un boter. El a core, pero 
a wordo gara pa e grupo cu a 
maltrate severamente. E ta 
bisa cu nan a hinca tres biaha 
cu cuchiu. Polis a tuma su keho 
y ta investigando e caso serio 
aki. 


fJi AD PATRES 

□ O f u n t F a I hOlAC 
in 3 ttis S«' 2 »* 

Sin Vii'aljs - Arulu SH-S4I. 1 

K-duII: j Jpilrt-i n wOnAi* [W?) SH-2 

Gradicimento / Invitacion 

Den nomber di su yuinan, nietonan, rumannan y demas famia 
kier a gradici tur esnan cu a mustra nan atencion, carino y 
sostén durante fayeeimento y entiero di nos defunto stima 



Roberto Simon Kock 

Mihor conoci como “Tico” 


Por poco ladronnan a bay 
cu dos computer 


POLISNAN di Playa a bay 
diadomingo marduga 5.16 
na un cas den Santa Helenas- 
traat pa un kiebro. Eynan 
testigonan a bisa polis cu 
nan a mira hendenan den un 
cas den construccion. Ora cu 
polis a yega nan a mira un 
homber core bay, pero debi 
cu e tabata na un distancia 
basta leu, polisnan no a bay 
su tras. Polis a bay bek den e 
cas y ta mira cu e ladronnan 
a kibra y a drenta den e cas y 
tabatin dos computer cla pa 
bay eune. Ora cu polisnan a 
yega nan a mira un auto den 
vecindario y a registra su 
number. Polis ta investigando 
e caso. 



HOTLINE 

733-8477 


Digicel 

Spera Mas. Hanja Mas. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

Gradicimento / Invitacion 

Pa medio di esaki nos kier gradici tur esnan cu di un of otro 
manera a demostra nan atencion durante fayecemento y entiero 
di nos defunto stima: 


Venancio Martinus "Tinchi" Dania 

Gradicimento ta bay na tur esnan cu a manda flor, krans, 
telegram y yamadanan. Na tur su ex-coleganan di banco. 
coleganan di casino y amigonan. Na tur su rumannan, famia, 
bisinanan y conocirnan. Na Dr. E. Westrate, Dr. Karina Kelly y 
Dr. van Leeuwen pa nan atencion, tambe na Personal di 
Ambulance, New Life, Wit Gele Kruis, Dr. Horacio Oduber 
Hospital, Eerste Hulp di Medical Center. Mementomori Funeral 
home pa nan hopi bon areglo y yudanza, cual tabata un sostem 
grandi pa nos. Max Hassell pa su bunita cancionnan, Club 
Boneraino, tambe pa tur famia y conoci nan di Aruba, Corsow, 
Boneiro, St.Maarten, Hulanda, Colombia y Venezuela. 

Boso muestra di atencion lo keda semper den nos curazon. 

Alaves nos ta in vita tur famia, bisina y conocir pa asisti na tres 
santo sacrificio di misa: 

diamars 18, diaranzon 19 y diahuebs 20 di augustus 2009 tur pa 
6:30 di atardi na misa Santa Teresita na San Nicolaas. 

Boso presencia ta altamente aprecia. 

Na nomber di yiunan, nietonan y demas famia 




Gradicimento ta bai na tur esnan cu a manda flor, krans, tarjeta, 
telegram, e-mail y yamadanan telefonico. Un gradicimento 
special ta bai na miembronan di Cas di partido AVP, su amigo¬ 
nan, bon bisinanan. Boso atencion tabata y ta un gran consuelo 
pa nos. 

Alavaz nos kier a invita famia, bisina y conocirnan pa asisti 
na tres Santo Sacrificio di misa cual lo tuma lugar na Misa 
Sagrado Curazon na Savaneta 

Diahuebs 20 di Augustus 2009 pa 7’or di anochi 
Diabierna 21 di Augustus 2009 pa 7’or di anochi 
Diasabra 22 di Augustus 2009 pa 7’or di anochi 


ITS AD PATRES 

O □ funeral li o m 

i ib HiBMcLttntnit J flli SH-2 

j ii ^ - ti ii I j I 

K-Eruil: jjpilrh u iriinHjn P*** (1^7) 

Gradicimento / Invitacion 

Den nomber di su jiunan, nietonan y bisanietonan, kier 
agradici tur esnan cu a mustra na atencion, carino y sostén 
durante fayeeimento y entiero di nos defunto mama stima 



Sra. Juana Francisca Kock 

Mihor conoci como” Anchi” 

Gradicimento ta bai pa e rumannan y demas famia, conocirnan 
y bisinanan. Na tur esnan cu a manda krans, telegram y 
jamadanan. Boso atencion tabata y ta un gran consuelo pa nos. 
Un danki di curazon pa boso atencion y sostén. 

Alavez nos ta invita tur famia, bisina, amigo y conocirnan 
pa compana nos na 3 Santo Sacrificio di misa cual ta tuma 
lugar na Misa Sagrado Curazon na Savaneta: 

Diahuebs 20 di augustus 2009 pa 7’or di anochi 
Diabierne 21 di Augustus 2009 pa 7’or di anochi 
Diasabra 22 di Augustus 2009 pa 7’or di anochi 

Boso presencia ta altamente aprecia 

Melvin Quilotte, candidato di RED 

PRICELESS 


UN tarheta di credito hopi 
conoci, sigur a haci su impacto 
cu su promocionnan “Price¬ 
less”, indicando cu tin hopi cos 
den bida cu bo por cumpra cu 
placa, pero tin aigun evento 
den bida cu ta “Priceless”. Den 
otro palabra, tin evento cu un 
significado asina grandi of 
talves a haci un impacto spe¬ 
cial den bida di un ser humano 
cu pråcticamente su valor no 
ta calculabel den placa. 

Awor cu nos ta dilanti di un 
Eleccion pa Parlamento di 


Aruba, caminda cu bo voto lo 
determina e futuro di e pais 
aki, ki prijs bo ta pone na bo 
voto?Bo voto pa un partido y 
respectivamente pa un candi¬ 
dato lo ser determina a base di 
ta un conocir, amistad, famia 
of pa contenido di e programa 
y confianza cu e candidato en 
cuestion ta transmiti? 
Bibando den siglo 21 y na ana 
2009, nos no por imagina nos 
mes mas cu ainda nos por ta 
apela na tradicion familiar of 
custumber. 


Esaki ta haci nos corda na 
e situacion di un famia, ca¬ 
minda e cabes di cas ta haya 
diferente aumento di salario, 
ta traha dobbel shift y side job 
y keto bay e placa no ta yega. 
Pakico? Talves e tin un of otro 
adiccion, of e no tin control 
riba maneho di su presupuesto 
of e tin un byside? 

Kico e pareha lo haci, laga e 
situacion sigui escala, pen¬ 
sando cu e lo cambia y ta un 
bon cabes pa e famia of tuma 
e decision talves duro di kibra 
e relacion pa salba su yiunan 
di un futuro desastroso? 
Despues cu nos como pais 
(famia) a drenta Status Aparte 
cu un saldo positivo di 250 
miyon florin, e cabesnan di 
cas Shon Pe y Shon Mé no a 
sa di maneha nos presupuesto 
di cas (Aruba) correctamente. 
Apesar di tabatin cada biaha 
mas entrada, a hinca e famia 
aki (pueblo di Aruba) den un 
debe di 2.3 biyon florin (Afl. 
2.300.000.000). 

Tur dia sin excepcion nos 
pueblo, pagador di belasting, 


ta paga mas di Afl. 350.000 
solamente na interes, sin cu e 
debe ta baha un solo een. 

Un cabes di famia a haya 3 y e 
otro 4 oportunidad di retifica 
su mal maneho di e placa di e 
famia di Aruba. 

Shon Pé a dirigi e famia aki pa 
promer biaha y a laga un debe 
di casi 600 miyon florin atras, 
después Shon Mé a haya dos 
chens y a bay laga nos cu un 
debe di 1.1 biyon. Nos a dicidi 
di duna Shon Pé dos chens 
mas, y a manda e debe pa 1.5 
biyon. Como si fuera ta poco 
Shon Mé a haya dos chens 
mas pa yega na un total di 
cuater, ni asina e No a eumpli 
y a pusha nos debe nacional 
pa 2.3 biyon. 

Awor mi kiermen “You can 
Fool some People some times, 
but you can’t Fool all the 
people all the time”! 

Tur biaha nan a faya, bo no 
ta kere ta ora pa nan haya? 
Cuanto valor nos consenshi 
tin? Cuanto valor e futuro di e 
muehanan cu ta lantando tin? 
Cuanto valor bo voto tin? 



Acer laptop (Nobo) 

1 .6 GHz/ 2080 mW tf OGB/DVD+R/RW/I 5 . 6 ’TFT/ 
Vista/Wifi/ ...Afl.l 200 .= 


2 Net boo ks (Nobo) 
Samsung NCtO 14GB 10.2 inch 
I GB Ram/l 60 GB HD/ 6 Ccll bat. /XP Home 
Afl. 900 .= 

Asus Eee PC 1000 HA lOinch 
1 GB Ram/ 160 GB HD /6 Cel! batVXP Home 
An.900- 

CALL NOW\ 5940157 


di 


Computer 

Afl.150 □ 

Am/P MMUti 

WORD *QUICKBOOK5 
EXCEL 'INTERNET 


'PowerPoint 'E-MA3L 
TH.S88M50/58251193 


Les di 

^‘Idioma 


AFI.200 pa luna 

/INGLES 
✓PAPIAMEWTO 
to ti eumina 

V S625&93 luft- Ras 


TYPE Les 


Via ecmn puler AnvPm 



Afl,75 pa Luna 


Tel.58B095O 


Les di idioma 


Engels, Hulandes 
(special pa latinos) 
Spano of Papiamento. 
Abase methode audiovisual 
Les ta Stara 1 sep ‘09 
748-2718/7431530 


Resultado di Loteri 


znfic 

6621 Scorpio 


LD1TOCATOCH 

3639 

7889 

2330 



BIGF0UR 

5589 


SUPER FQJR 

0745 


LOTODDA 09-14-19-24-30 


DARIO 

4360 

8014 

1353 


CCRSQ/V 

9978 

5666 

8649 


IServicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


■ Botica na Warda 

Pabou di Brug: Oduber 
Pariba di Brug: Aloe 

Dokter na Warda 

Pabou di Brug: dr. 

Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

52-37100 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


Polis I 


Best Taxi Services 588-3232 


Coop. Ver. Tas 

ATS 

Arugas 


587-5900 

583-5361 

585-1198 


S.O.S. Teleayudo 583-1190 

EDITA PA:The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 
CUENTA Dl BANCO: 

C.M.B. #229- 82600'. 

ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Local 129 


Eduard Pieters # 11 di Democracia Real ta desea 

Tur studiante feliz ana escolar 2009-2010 


“MI kier a desea tur mucha, 
studiante, docente, mayornan, 
funcionario di Gobierno di 


Departamento di Ensenanza, 
SKOA, SMOA, SPCOA y nos 
Minister di Ensenanza un bon 


ana escolar 2009-2010. 

E ana escolar aki ta un ana 
escolar transcendental pa 
ensenanza y pa Aruba en gen¬ 
eral. Esaki t’asina pasobra tin 
hopi cambio cu ta bay tuma 
lugar. Na prome lugar cambio 
di Gobierno den luna di sep¬ 
tember. Sigur, sigur nos ta bay 
haya un coalicion caminda 
PDR lo ta parti di dje”, asina 
Eduard Pieters, candidato di 
PDR a duna di conoce den su 
mensahe. 

“Nos no por warda pa 4 ana 
mas pasa pa cambionan serio, 
real y responsabel tuma lugar 
den nos ensenanza y muy en 
especial den nos comunidad 
Arubano. 

Nos famianan cu t’e base, e 
fundeshi, e inicio di e desaroyo 
di nos futuro cu ta nos much- 
anan mester ta uno solido, 
fuerte, resistente cu ta com- 
petente mundialmente. 

Mi persona no ta desconoci pa 
hopi di boso nan. Mi a lucha 
sigur durante ana 2005 te ini¬ 
cio di 2007 unda nos Minister 
di Ensenanza y Gobierno kier 
a saca mi y mi famia for di bal- 
ans, pero esey ta den pasado y 
mi persona hamas lo por keda 
keto wak con mi area, cu ta 
ensenanza bay atrås. 

Ta p’esey mi persona ta bek 
riba lista di PDR pa sigui traha 
riba un cambio. Un cambio 
radical cu mester sosode den 


nos ensenanza”, segun Eduard 
Pieters. 

4 Ana pasa e aspecto social 
no tabata hunga un rol nega¬ 
tivo asina grandi riba nos 
ensenanza. Awendia esaki ta 
uno hopi peor y mas negativo 
cu nunca. P.e. muchanan cu 
ta bay scol cu hamber y ta 
lesa for di copia di bukinan, 
muchanan cu no tin gufa na 
cas pasobra nan ta keda nan 
so y mayornan mester traha 
dos of tres trabao pa sostene 
nan famia y paga pa bijles. 
Muchanan cu ta riba caya 
y ta busca cos malo pa haci 
durante y pafor di oranan di 
scol. Casonan di abuso infantil 
y hubenil. Maestro y cabesan- 
tenan cu ta sinti nan mes nan 
so, debi na poco asistencia cu 
ta ofrece na nan. 

Salario cu después di lucha 
7 siman largo no tin espacio 
pa ahustacion ni indexering 
segun Gobierno. Asina Eduard 
Pieters por sigui pone mas 
situacion riba e lista. 

PDR ta consciente cu ense¬ 
nanza ta un area hopi impor- 
tante pa Aruba, pero e ta un 
area compleho. No ta existi 
“quickfix” den ensenanza. Pa 
resolve un problema of pre- 
veni esaki e ta tuma varios 
experto y profesionalnan di 
diferente area pa yega na un 
solucion. E ta exigi tempo y 
capacidad analftico pa evalua 


constantemente cambionan 
cu por wordo implementa. 

Ta p’esey PDR sigur den e 
proximo gobernacion mester 
forma gruponan di estudio, 
caminda den un forma in- 
tegra, multidisciplinario lo 
traha profesionalmente riba e 
problematicanan cu ta afecta 
directamente of indirecta- 
mente nos ensenanza. 

Asina den un forma partici- 
pativo nos lo duna contenido 
na solucion di nos sistema di 
ensenanza y nos area social. 
PDR lo busca e mihor forma 
pa implementa programanan 
extracuricular responsabel- 
mente caminda e mayornan 
por ta mas trankilo y no mester 
preocupa pa sa unda nan yiu 
lo ta. Tambe e muchanan lo 
por desaroya completamente, 
pues den un forma holistico. 
P’e maestronan lo busca e 
posibilidad di aplica un mihor 
structura salarial p’e maestro¬ 
nan di ensenanza preparatorio 
te cu ensenanza profesional y 
duna debido atencion na nos 
maestronan. 

Un dia Aruba lo triunfa ca¬ 
minda nos lo haya un hen- 
denan critico, analftico cu 
mentalidad independiente 
cu por resolve problemanan 
enbes di para na banda y laga 
otro hende bin resolve nos 
problemanan. 

Hendenan cu no ta acepta cali- 
dad mediocre for di ningun 
hende. For di e abogado, e 
contratista, e metsla, maestro, 
trahado social, etc., semper 
mester percura p’e hendenan 
aki bira un bon profesional sin 
importa e profesion. 
Coleganan, nos ta den un tem- 
porada masha diffcil y Eduard 
Pieters kier a termina bisando 
suerte na e muchanan, mayor¬ 
nan y maestronan. Ban sigui 
persevera p’e cambio real cu 
Democracia Real. 



Tel: 583-1400 
Fax: 583-1444 


TIPO Dl CAMBIO OFICIAL 

Valido pa 18 augustus 2009 


Placa Extranhero 

US Dollar 
CAN Dollar 
Engelse Pond Sterling 
Zwitserse Frank per CHF. 100 
Ned.Ant. Guiden perANG. 100 

Japanse yen per JPY. 10.000 
Euro perXEU. 100 


Bank Papieren 

1.77 

1.58 

2.84 

164.47 

98.00 

186.82 

248.36 


Wisselen, Cheque 
Reis Cheque en 
Over Boekingen 

1.78 

1.60 

2.89 

165.19 


Benta 

na 

Publico 

1.80 

1.62 

2.95 

165.99 


100.00 biljetten 100.20 
chq./overboeking 100.00 


188.53 

250.63 


190.42 

253.15 



4 KU 


Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 




PATUR FIESTA. 
PAMUCHA 

YAMA 

5923523/5838769 












301 Local 


Diamars 18 di Augustus 2009 I AWEMainta.com 


Un Dia den Bida cu dr Visser 


MANERA por a worde nota for di siman pasa tin un 
promo pasando na Tele Aruba hopi controvercial cu 
preguntanan fuerte hasi door di Poentje Castro na 
Sr Richard Visser como teaser di e edicion politico 
di e programa di televicion “Un dia den bida”. Hopi 
ta e disgusto cu ta reina den seno di AVP y entre e 
siguidornan di dicho partido. Ta ser questiona pa kiko 
Poentje mester a hasi e pregunta manera “ Si Richard 
ta kere cu Aruba a pordona AVP pa e danjo cu nan a 
hasi Aruba 8 anja pasa”. E stranjo ta cu te awor aki 
unda cu Dr. Gregory Lade, Sr Rudy Lampe, Sr Paul 
Croes y ultimo sr. Serge Mansur y ultimo tawata den 
programa di Poentje Castro y unda cu tambe pregun¬ 
tanan directo y fuerte a wordo hasi den nan direccion. 
Nos por corde hasta den esun di siman pasa Poentje 
ta comenta na Serge Mansur cu kiko e lo hasi y si e 
ta prepara ora cu door di uminidad di nos sistema do 
parlamento e contra partidonan lo por insinua y acuse 
cu entre otro mirando e hecho cu su famia ta hinka 
den droga e tambe mester ta, Tambe den e edicion cu 
sr Rudy Lampe poentje ta resita for di un corant local 
unda cu e la ser yama pa porco sushi y pedofil y esun 
di Paul Croes unda cu Poentje ta duna un ehempel 


unda cu Paul Croes ta sinta cu boca grandi ta boga cu 
e lo trece cambio den parlamento anto ta bin resulta 
cu e mes ta un di esunan cu lo sugui hasi mes cos. E 
puntonan menciona ta ehempelnan cu no ta importa 
Poetje Castro cua politico ni cua partido ta sinta su 
dilanti, cu ora e mes ta sinti di ta na su lugar pa hasi 
un pregunta e ta hasi esaki sin miedo y semper ta 
percura pa tin un back up. 

E siman aki ta toca turno na Sr Richard Visser candi- 
date nr 9 riba lista berde di AVP. Un monton di pregun¬ 
tanan ta wordo hasi den e edicion di Richard Visser, 
unda cu hopi subtilmente Richard ta contesta tur e 
preguntanan aki. E edicion lo ta AWE diamars 18 di 
Augustus via canal 13 di Tele Aruba y riba TDS canal 
13 Korsow, Boneiro y sint Maarten, pa 9’or anochi y lo 
ser ripiti Diadomingo pa 5’or atardi. Si bo a perde un 
di e edicionan ariba mensiona, esaki bo por hayanan 
via YOUTUBE di UN DIA DEN BIDA. 

“Un dia den bida” yudando e votador na evalua, 
analisa, balansa e decision democratico pa hende o 
cual partido nan vota 25 September venidero. 



Krak e Smile cu Setar 


FRIENDS of Facebook ta: 
‘Krak e Smile’ 

Un promocion cu ta inicia awe y 
lo saca ganador diabierna caba 
ta Friends of SETAR Facebook. 
Manera tur hende sa Social Net- 
working y Social Communities 
ta algo masha ‘in’ mes. Y Face¬ 
book ta un di e comunidadnan 
social mas grandi cu tin awo- 
raki. Tur hende cu ta Friends 
di SETAR ta participa pa gana 
Afl.500,- cash pa diabierna. 

Campana di SMS SETAR pa 

221 

Con e promocion di SMS ta 
traha? Entre e fechanan di 17 
di Augustus pa 31 di Oktober 
2009, por SMS e palabra SETAR 
na e number 221 (Afl.0.50,- 
pa mensahe) y bo tin chens 
di gana tur siman un premio 
di Afl.500,- cash. Tur dialuna 
lo selecta e ganadornan y lo 
anuncia nan den medionan di 
prensa y riba nos website www. 
setar.aw 

E SETAR One Minute Shop¬ 

ping Spree: Cada dos siman un 
ganador! 

Den e mesun periodo menciona 


te cu fin di Oktober 2009 tur 
cliente cu haci compra di un ser- 
vicio di Setar na cualkier Tele- 
shop, Dealer of oficina di ser- 
vicio di Cable Services lo ricibi 
un ticket cual nan por yena y 
participa pa gana e SETAR One 
Minute Shopping Spree. E cli¬ 
ente ta bin na remarke pa haya 
un di e ticketsnan aki na mo¬ 
mento cu e cumpra un producto 
of servicio di SETAR, por ehe¬ 
mpel, servicionan di cable, DSL, 
cablenet, telefonnan postpaid 
of prepaid, cu compra di carchi- 
nan prepaga di mas di 15 florin, 
wireless broadband etc. Lo saca 
e ganadornan cada 2 siman riba 
diaranzon cuminsando dia 26 
di Augustus 2009. 

Un Otro Gran Premio! 

Durante e periodo di: 17 Augus¬ 
tus 2009 te cu dia 31 di Oktober 
2009 SETAR lo reparti 30.000 
florin entre su clientenan. Esaki 
sigur ta un gran premio. Tur 
cliente di SETAR, es decir cu 
tin cualkier di nos producto of 
servicionan, manera telefon di 
cas, celular prepaid of postpaid, 
Internet y Cable tin chens di 
gana 1000 florin cash na 2 


ocasion. 

Un suma total di Afl.30.000,- 
cash lo ta disponibel pa reparti 
entre 30 fiel clientenan cu lo 
“Krak e Smile” cunan Afl.1000,- 
cu nan por gana. 

Lo bai tin dos ronde pa saca e 
ganadornan. Lo saca e prome 
15 ganadornan di cada un 1000 
florin diaranzon dia 30 di Sep¬ 
tember 2009. E di dos tanda lo 
tuma lugar diasabra dia 31 di 
Oktober 2009 na unda ta anun¬ 
cia e otro 15 clientenan ganador 
di 1000 cash cada un. 

Weekly Smile: Tarifanan Special 

tur siman cu “Krak e Smile” 
Ademas di e promocionnan 
menciona, SETAR lo tin tari¬ 
fanan special tur siman pa pa 
e clientenan “Krak e Smile”. 
Pa cuminsa, e siman di dia 17 
di Augustus SETAR lo tin tur 
anochi después di 7:00 pm e 
tarifa special di 1 een pa min- 
uut, despues cu bo ta papiando 
pa 3 minuut y e tarifa ta valido 
te cu 10 minuut, pu yamadanan 
di telefonnan celular di SETAR 
pa SETAR (tanto prepaid como 
postpaid). Asina tur e clien¬ 


tenan di celular di SETAR por 
“Krak e Smile”. Tur siman e Cli¬ 
ent eta ricibi via su celular un 
mensahe for di SETAR pa pone 
na altura kico e “Weekly Smile” 
pa cu tarifanan super special ta 
pa tur cliente di SETAR. 

“Krak e Smile” cu DSL tambe! 

Pa tur studiante of mayor of 
personanan cu ainda no tin 
Internet? Esaki ta un oportu- 
nidad unico pa por abona riba 
e servicio di DSL. Entrante dia 
17 di Augustus 2009 te cu 30 
di September 2009 tur cliente 
nobo cu firma pa un contract 
di 2 aha lo por aplica pa DSL 
na un prijs special di Afl.129,-. 
E prijs aki ta inelui un modem, 
activacion, un telefon celular 
prepaid plus su propio sim 
nummer cu Afl.10,- na yamada. 
E telefon celular cu ta inelui 
den e DSL special ta e modelo 
3G Samsung Z179 tanten cu 
SETAR tin den stock. Pa pone e 
cliente “Krak e Smile” SETAR ta 
tira aserca 3 luna di abonement 
gratis di Wi-Fi add on na valor 
total di 30 florin y e cliente ta 
ricibi ademas un regalito di e 
promocion di ”Krak e Smile”. 


Clientenan existente di DSL 

no por keda afor. Special pa 

clientenan cu DSL caba v cu 

contract a caba. Renoba bo con¬ 
tract di DSL pa 2 aha paso tin un 
oferta special tambe pa e cliente 
existente . Oferta special ora di 
renoba contract di DSL e cliente 
ta ricibi 2 luna abonnement gra¬ 
tis di DSL, mas 3 luna gratis di 
abonement di Wi-Fi add on na 
valor di 30 florin y si e cliente 
ta desea di cambia su modem 
e ta ricibi un descuento special 
di 50 florin riba compra di un 
Wi-Fi modem. 

Cu e campana “Krak e Smile” 
dedica specialmente pa tur su 
clientenan SETAR ta demostra 
su interes den su clientela tre- 
ciendo pa 2 luna largo varios 
promocionnan di “Krak e Smile” 
cu e intension pa haci su clien¬ 
tenan felis y contento y pone 
un smile riba nan cara. “Krak e 
Smile” ta cuminsa dialuna dia 
17 di augustus 2009 y lo ter¬ 
mina diasabra dia 31 di October 
2009. Pa mas informacion di 
promocion por subi riba www. 
setar.aw of por yama 139. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inelui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Reaccion di Jairzinho “Jair’ Tromp ariba comentarionan 
di sr. Dochi Lee y di Carl Micheal Bikker. 


TA asina cu asombro mi a 
scucha sr. Dochi Lee papia tur 
malo di nos seleccion di damas 
cu tawata den preparacion pa 
bay representa Aruba den un 
eliminatorio na Maracay, Ven¬ 
ezuela, na unda cu finalmente 
a participa 20 pais 
Fuera cu den su programa 
na television el a descaba e 
seleccion y ta malinforma e 
pueblo bisando cu e seleccion 
no por haya subsidio, pasobra 
no tawata tin campeonato pa 
e ultimo tres (3) anjanan, cual 
ta completamente falso. Aruba 
Softball Bond a splica diferente 
biaha caba den e tres (3) ultimo 
anjanan, ta e anja cu tawata 
den preparacion di Weganan di 
Reino, no a culmina cu e campe¬ 
onato, pero cu casi tur e much- 
anan cu ta den e seleccion, si 
a participa den e campeonato 
cu tin e bendicion di Minister 
Lee, esta e campeonato di Endy 
Croes di Lotto pa Deporte. 

Na radio sr. Lee a sinta descaba 
tur e seleccion di Aruba Softball 
Bond, bisando cu nan no tin e 
basis di softball, ta hungador- 
nan bieuw y e unico forma cu 
gobierno por subsidia e team, ta 
si manda e seleccion di wegan¬ 
an di Reino, cu e ta yamanan 
su nietanan. El a menciona mi 
nomber, manera cu mi persona 


tin un ganashi of beneficio per¬ 
sonal cu e seleccion aki. 

Ta hopi di lamenta cu ta un 
persona asina aki, ta esun cu tin 
e ultimo palabra den ministerio 
di deporte ( mi no sa si esey ta 
e caso pa e ministerionan di 
cultura y labor) 

Si sr. Lee tawata tin e desencia 
di informa su mes mihor y di 
fuentenan mihor tambe, porta 
e no lo a haci e blundernan ey. 
Ta asina cu casi tur e muchanan 
cu a forma parti di e seleccion, 
ta muchanan cu a hunga Wega 
di Reino y cu ta Campeonan 
tambe di tal evenemento. No 
ta muchanan cu Aruba Soft¬ 
ball Bond a piki den skina, ta 
muchanan cu a competi den e 
campeonato national di Aruba 
y a base di nan prestacion, nan 
a wordo selecciona. Den e lista 
di pre-seleccion tawata aparece 
tambe diferente muchanan 
cu tawata den e seleccion di 
Weganan di Reino, ningun 
momento Aruba Softball Bond 
a stroba ningun di nan pa bay 
train of atende actividadnan 
concerni Weganan di Reino, 
ta hopi di lamenta y infantil 
pa duna Aruba Softball Bond e 
culpa, cu e seleccion di Wega di 
Reino a sali na ultimo lugar. 
Esaki ta e comentario tambe 
lamentable di sr. Carl Micheal 
Bikker na television, algo cu 


tambe ta falta di hopi etica 
pa djis ripiti estupideznan di 
marca mayor; “hungadornan 
a hunga cu dos curazon y ta 
pesey nan a perde”. Sr. Bikker 
a wordo invita pa bin wak train- 
ing y a escoge pa no bin, esey ta 
su derecho, pero sigur e no ta 
na su lugar pa papia tanto bar- 
baridad sin busca e informacion 
correcto. 

Dicon e seleccion di baseball 
si a gana, sabiendo cunan ta 
bay hunga PanAmericano ? E 
seleccion ey no a hunga cu dos 
curazon y toch a gana ? Diripi- 
ente esunan di softball a crea 
un di dos curazon. Accepta cu 
foutnan a wordo haci y no busca 
e culpa pafor di dug out. 

Dicon e no ta cuestiona e hecho 
cu 17 hungador di e seleccion 
di Weganan di Reino a traha 
y train huntu, pero seis (6) no 
a ni subi como pinch runner. 
Ki balor y respet nan a duna e 
hungadornan cu a contribui na 
e seleccion? 

Dicon e no ta cuestiona e straf 
cu e muchanan di Wega di Re¬ 
ino a haya, despues di e perde 
e wega contra di Antiyas? Kiko 
nan a sanja ta wak e wega na 
hotel ? 

Dicon e no ta cuestiona tur e 
placa cu a wordo inverti den 
e seleccion ( a bay Colombia, 


Puerto Rico, Merca, uniform- 
nan eet eet) pa hunga 3 wega, 
den un knock out di 3 pais y 
gobierno/subsidie commisie/ 
sr. Dochi Lee no kier a saca ni 
un cent (0) pa un seleccion bay 
competi na un eliminatorio pa 
“Mundial”, “ Pan-Americano” 
Centro-Americano y del Car- 
ibe” y “ODESUR”, na unda cu a 
participa binti (20) pais. 

Sr. Bikker ta menciona cu ta 
perde nos a bay perde, wel 
Aruba, no Aruba Softball Bond, 
no Jair Tromp, pero Aruba a 
gana 3 wega, na unda cu tin cu 
menciona cu Aruba a perde un 
wega den di diez (10) inning, 
si acaso sr. Bikker no sa, un 
wega di softball normalmente 
ta wordo hunga te cu 7 inning. 
Den all around standing pa Pan 
Americano nos a sali di 13 lugar 
den e 20 paisnan presente. 
Algo sigur cu Aruba no a logra 
nunca. 

Fuera di e prestacion cu se¬ 
leccion a sa di brinda, mi ta 
sigur cu Aruba su nomber a 
wordo menciona den diferente 
prensanan international cu 
tawata presente y pues sigur 
nos a contribui fuera den e 
area di deporte, tambe den e 
area di propaganda e producto 
Aruba. 

Aunke nos tawata tin hopi con- 


tratiempo, hopi hende tawata 
purba di stroba nos pa bay cu e 
seleccion, Aruba a haci un bon 
papel mirando e ayudo y apoyo 
minimo cu e seleccion a haya. 
Lamentabelmente esnan cu por 
a yuda, no a haci un esfuerzo 
pa haci esey y fuera di esey, 
nos ta haya personan cu pa un 
motibo of otro no tawata kier pa 
nos seleccion a logra, kiko tur a 
wordo logra. 

Mi ta kere cu ta na su lugar pa 
sr. Dochi Lee y sr. Carl Micheal 
Bikker no pidi mi persona, 
pero full e seleccion di soft¬ 
ball damas fastpitch di Aruba 
Softball Bond cu a representa 
Aruba dignamente un disculpa 
publicamente. 

Si nan sa di papia tur malo di 
nan, nan mester por ta capaz 
di pidi disculpa y mi ta spera 
cu e cosnan aki no ripiti, ni cu 
softball, ni cu otro deporte aki 
na Aruba. 

Mi kier a termina pa felicita full 
nos delegacion cu a bay y a haci 
un tremendo trabow, tambe 
un danki na tur esnan cu si a 
yuda di un forma of otro y cu si 
a pone nan confianza den nos 
muchanan y a duna e empuhe 
pa nos a yega Maracy. 

Un danki special na Tiara Air 
Aruba cu a sa di co-opera pa nos 
a bay y bin bek Aruba. 


SETAR ta lansa tremendo campana 
pa Krak e Smile di su clientenan! 


SETAR ta lansa awe un cam¬ 
pana grandi cu e tema: “Krak e 
Smile” dedica specialmente pa 
tur su clientenan. Cu “Krak e 
Smile” SETAR ta trece un serie 
di promocionnan pa haci nos 
clientenan felis y contento y 
‘Krak-e-Smile’ pa SETAR. Como 
premio mayor lo tin Afl.30.000,- 
na cash cu lo ser reparti entre 
30 cliente caminda cada uno ta 


haya Afl.1000,- cash. 

Tin diferente promocionnan 
pa e clientenan haya e opor- 
tunidad di gana directamente 
premio, haya descuento riba 
producto, introducion di ser- 
vicionan nobo of tarifanan 
special, etc. 

E campana “Krak e Smile” lo 
tin un duracion di mas di 2 
luna. E ta euminsa dialuna dia 


17 di augustus 2009 y lo ter¬ 
mina diasabra dia 31 di October 
2009. Durante transcurso di 
e campana SETAR lo anuncia 
cada bes formanan con e cli¬ 
entenan por “Krak e Smile” pa 
nan por gana of beneficia di e 
productonan y/of servicionan 
di SETAR. 

Premionan di “Krak e Smile” 


ta ensera entre otro promo- 
cionan; tur siman e cliente tin 
chens pa via SMS gana suma di 
placa cash mandando e palabra 
SETAR pa 221, tambe cu cada 
compra cu e cliente di SETAR 
haci e tin chens di gana un di 
e famoso SETAR One Minute 
Shopping Spreenan. Otro pro- 
mocion excelente ta na unda cu 
e cliente automaticamente sin 


haci nada por bira un ganador 
di e promocion di premionan 
grandi di SETAR. Tur cliente cu 
cuenta activo na Setar di tanto 
telefon di cas, telefon celular 
tanto prepaid como abonado, 
Internet of Cable tin chens pa 
gana 1000 florin cash. 

Si, SETAR lo reparti 30.000 flo¬ 
rin cash entre su fiel clientenan 
pa nan por “Krak e Smile”. 

Diamars 18 di Augustus 2009 I AWEMainta.com 


Diamars anochi 7:30 tin seminario den Soul City Restaurant na San Nicolaas 


Participantenna di “Kids camp 2009” 
a goza di pelicula “Twilight” 


Richard Visser promoviendo su plan "Mi Salud - Mi Futuro” 


“NOS muchanan ta nos futuro, 
ta eynan nos mester cuminsa. 
Ta pesey mi ta dedica asina 
tanto atencion na nan, pasobra 
nan ta bay haci e diferencia den 
nos salubridad”, asina Richard 
Visser candidato number 9 riba 
lista di AVP a duna di conoce 
diabierna anochi na ocasion 
di seramento di e “Kids Camp 
2009”. 

Despues di aigun siman di de- 
porte, informacion y entreten- 
imiento, e “Kids Camp 2009” 
organisa dor di Richard Visser a 
yega su final. For di dia 13 di juli 
ultimo a cuminsa cu e progra¬ 
ma aki na unda cu un cantidad 
grandi di mucha a topa tur dia 
entre 8or di mainta pa lor di 
merdia pa practica Beach Vol¬ 


leyball, Beach Voetbal, Kendo, 
Street Tennis, Zumba, artenan 
marcial, volleyball y hopi mas. 
Tur dia tabatin nutricionista 
pa duna consehonan valioso 
riba alimentacion y sin lubida 
e lesnan di “capoeira”. E edad 
di e muchanan cu a participa 
tabata entre 8 pa 17 aha. 

Diabierna ultimo a organisa un 
evento special pa por finalisa e 
programa di “Kids Camp 2009” 
den grandi. A organisa un 
anochi di cine den aire liber 
for di 7or pa 9or di anochi riba 
Renaissance Festival Plaza net 
banda di Convention Center. 
Aki a pasa e pelicula tan gusta 
“Twilight” cu a sa di tene aten¬ 
cion di tur presente, special¬ 
mente pasobra tabata un di e 




ultimo actividadnan pa mucha 
prome cu scol cuminsa atrobe. 
Na final di e pelicula a entrega 
cada un di e participantenan un 
certificado y un rugtas masha 
moderno. 

Esaki sinembargo no ta e ultimo 
actividad pa Richard Visser, 
kende a anuncia mesora cu dia¬ 
mars awor dia 18 di Augustus 
lo tin un otro seminario, pero e 
biaha aki na Soul City situa na 
San Nicolaas. For di 7:30PM 
lo tin presentacion di e orador 
invita Oscar Vidal cu lo elabora 
riba e tema interesante “Tai 
Chi”. Entrada manera semper 
ta gratis y despues di e evento 
lo tin oportunidad pa haci 
mas pregunta y di por papia y 
scucha mas di e ideanan di e 


candidato number 9 riba e lista 
color berde. 

Richard Vissser di Partido AVP 
tin un plan strategico di salubri- 
dad publico na unda cu e much¬ 
anan ta hunga un rol central den 
e plan. No solamente pa e parti 
di salud, pero specialmente 
pa promove mas movecion y 
deporte cuminsando for di un 
edad jong, den combinacion cu 
scolnan y clubnan deportivo. 
Tur esaki y mas ta inclui den e 
plan di Richard Visser titula “Mi 
Salud-Mi Futuro” cu ta forma 
parti di Plan “Aruba Ariba” di 
Partido AVP. Pa esnan cu kier 
mas informacion, por subi su 
website www.richardvisser. 
org y lesa of download e plan 
completo. 










































